(Rapport Uffiċjali u Rivedut)

Laqgħa Nru 79

L-Erbgħa, 3 ta' Marzu 2021

Stampat fl-Uffiċċju tal-Iskrivan

Prezz €2.50

Laqgħa Nru 79

L-Erbgħa, 3 ta' Marzu 2021

Il-Kumitat iltaqa' fil-Parlament, il-Belt Valletta, fis-2:02 p.m.

IĊ-CHAIRPERSON (Onor. Beppe Fenech Adami): Insellmilkom u nilqagħkom għal din il-laqgħa.

Il-Minuti jistgħu jiġu kkonfermati?

L-Onor.

KAROL AQUILINA: Jidhirli li wara li għamilna t-talba min-naħa tagħna, saret talba mbagħad f'isem il-Kumitat kollu.

IĊ-CHAIRPERSON: Iva, fil-fatt qiegħda fit-tieni paġna fejn hemm "Iċ-Chairman imbagħad għadda sabiex ipoġġi l-mistoqsija dwar it-talba tal-Onor.

Callus, kif emendata mill-Onor.

Bedingfield, u l-Kumitat kollu vvota favur.".

Tajjeb infakkar li fil-laqgħa preċedenti kien qam diżgwid bejn Membri ta' dan il-Kumitat dwar jekk il-Kumitat setax jitlob ċerta informazzjoni mingħand Enemalta tramite l-Awditur Ġenerali.

Imbagħad kien hemm talba għal ruling, u għandna r-Ruling, li hu li hu.

Matul l-aħħar laqgħa kien ittieħed ukoll vot unanimu mill-Membri tal-Kumitat sabiex din l-informazzjoni tiġi mitluba direttament lil Enemalta, u naħseb li dwar dan għad hemm qbil.

GLENN BEDINGFIELD: Naħseb li għandha ssir meta jkollna lix-xhud ta' Enemalta.

IĊ-CHAIRPERSON: Dik it-talba għadha ma saritx, u allura naħseb li jkun opportun li nagħmlu dik it-talba lil Enemalta u meta jiġi x-xhud jipproduċiha, però ejjew nimxu pass pass.

GLENN BEDINGFIELD: Forsi punt ta' kjarifika.

Ir-Ruling tal-Ispeaker ikun inkluż fil-Minuti?

IĊ-CHAIRPERSON: Iva, għadni ġej għalih.

S'issa għadna fuq l-approvazzjoni tal-Minuti.

Il-Minuti issa jistgħu jiġu kkonfermati?

Il-Minuti tal-Laqgħa Nru 78, li saret fis-17 ta' Frar 2021, ġew konfermati.

IĊ-CHAIRPERSON: Sussegwentement għal-laqgħa li għaddiet kien hemm ir-ruling tal-Ispeaker dwar din il-materja li għadni kif tkellimt fuqha, ir-ruling ingħata fis-seduta tat-22 ta' Frar 2021, u jien nitlob li dan jiġi annotat minn dan il-Kumitat kif ukoll jittella' fuq il-website accordingly.

Għar-rigward ta' korrispondenza rċevejna mingħand is-Sur David Galea analiżi li kien ġie nkarigat jagħmel minn Enemalta dwar ir-rapport li qiegħed jiġi diskuss mill-Kumitat, u ċioè r-rapport maħruġ min-National Audit Office (NAO) dwar il-proġett ta' ElectroGas.

Dan ir-rapport ġie ċċirkolat lill-Membri ta' dan il-Kumitat u nitlob lis-Segretarja tal-Kumitat sabiex jittella' fuq il-website tal-Parlament.

Is-Sur Galea kien bagħtilna wkoll, fuq talba tal-Kumitat, kopja tal-letter of engagement li kellu, li wkoll tista' tittella' fuq il-website.

Irċevejna wkoll email mingħand l-NAO, li tinkludi informazzjoni li kienet intalbet mill-istess Kumitat.

Kopja ta' din il-korrispondenza diġà ġiet ċirkolata mal-Membri kollha tal-Kumitat.

U l-aħħar korrispondenza li għandna għal-lum…

KAROL AQUILINA: Sur President, qabel tkompli għal korrispondenza oħra, biex inżomm mas-suġġett, jien qed nifhem li abbażi tar-ruling li ngħata, issa jidħol fis-seħħ dak li ddeċidejna fl-aħħar laqgħa tal-Kumitat.

GLENN BEDINGFIELD: U li kkonfermajna llum.

KAROL AQUILINA: Hekk hu, jiġifieri se ssir it-talba lil Enemalta biex jipprovdulna l-informazzjoni, mhux meta jkollna x-xhud quddiemna, imma qabel għax inkella ma nkunux nistgħu nistaqsu dwarha.

GLENN BEDINGFIELD: Diġà ftehemna hekk.

IĊ-CHAIRPERSON: Bażikament, it-talba li għamilna lill-Awditur Ġenerali issa tista' issir direttament lil Enemalta.

Kif kont qed ngħid, aktar kmieni llum ġiet komunikata lili kopja ta' ittra, datata 17 ta' Frar 2021, li l-NAO irċieva mingħand is-Sur James Barbara għan-nom ta' James Caterers Ltd, liema ittra wkoll se tiġi mtella' fuq il-website tal-Parlament.

F'din l-ittra s-Sur James Barbara qiegħed joġġezzjona għall-mod kif l-NAO qed jinvestiga talba li saret rigward tender li ngħata lill-kumpanija tal-istess Sur Barbara, jew konsorzju li jagħmel parti minnu, u bi kliem iebes jgħid li qed iżomm lill-NAO responsabbli għal kwalunkwe danni li jista' isofri fl-eventwalità li jkun hemm rapport, li fil-fehma ta' James Caterers Ltd, ikun ikkawżalhom.

Ma' din l-ittra rċevejt ukoll kopja ta' ittra, datata 23 ta' Frar 2021, li bagħat l-NAO tramite l-avukat tiegħu, il-Prof.

Ian Refalo, li permezz tagħha l-NAO qed jinnota li dak li hemm fl-ittra tas-Sur Barbara huwa "extremely offensive and disturbing" u fil-fehma tiegħu qed jagħmel pressjoni indebita fil-konfront tal-istess NAO.

Fl-istess ittra Prof. Refalo, għan-nom tal-Awditur Ġenerali, qiegħed jesiġi li l-allegazzjonijiet serji li saru fil-konfront tal-NAO minn James Caterers Ltd jiġu rtirati u jirrileva wkoll li l-Awditur Ġenerali huwa uffiċjal ta' dan il-Parlament u dan li sar permezz ta' din l-ittra jista' ikun jikkostitwixxi ksur ta' privileġġ.

Fis-26 ta' Frar l-NAO irċieva ittra oħra, din id-darba mibgħuta mill-Avukat Stefano Filletti għan-nom ta' James Caterers Ltd, fejn jirritjeni li l-ittra ntbagħtet biex jiġu salvagwardati l-interessi tal-klijent tiegħu u jikkontendi li dak li huwa magħruf lilhom li se jkun fiha din l-investigazzjoni, kien qed iħammeġ ir-reputazzjoni ta' din il-kumpanija.

Jien nifhem li kopja ta' din l-ittra li bagħat l-Awditur Ġenerali, minbarra li ġiet komunikata lilna, ġiet ukoll komunikata lill-Ispeaker tal-Kamra.

Aħna, bħala Kumitat, napprezzaw ix-xogħol tajjeb li jagħmel l-NAO, li għandu jaħdem b'mod indipendenti mingħajr influwenza ta' ħadd u wisq inqas taħt l-influwenza, jew ta' attentat ta' influwenza, ta' terzi li jistgħu jkunu qegħdin taħt skrutinju f'xi biċċa xogħol li jkun inkarigat biha l-NAO.

Għalhekk naħseb li l-Kumitat jaqbel b'mod unanimu li għandna nikkundannaw kwalunkwe forma, hi x'inhi u ġejja minn fejn hi ġejja, li b'xi mod tista' tiġi interpretata bħala intimidazzjoni fl-operat tal-Uffiċċju tal-Awditur Ġenerali.

F'dan l-istadju naħseb li bħala Kumitat, in vista wkoll tal-fatt li l-Ispeaker tal-Kamra ġiet komunikata lilu din il-korrispondenza, nitolbuh jara hu jekk dak li qed jikkontendi l-Awditur Ġenerali jikkostitwixxix xi forma ta' ksur ta' privileġġ jew xi ksur ta' xi regolamenti li jirregolaw lil dan il-Kumitat, lill-Uffiċċju tal-Awditur Ġenerali u lil dan il-Parlament, u jekk huwa l-każ, ikun l-Ispeaker li jieħu l-provvedimenti opportuni.

IS-SUR CHARLES DEGUARA (Awditur Ġenerali): Mr Chairman, ippermettli nfakkar lill-Kumitat fil-laqgħa li se ssir nhar it-Tlieta 9 ta' Marzu 2021 u li għaliha se jkun hawn preżenti s-Sur Leo Brincat.

Il-European Court of Auditors (ECA), li s-Sur Brincat huwa membru tiegħu, għamlu biċċa xogħol tajba ħafna fejn awditjaw aspetti ta' kif il-gvernijiet u l-Kummissjoni Ewropea qiegħda tirreaġixxi għall-pandemija.

Id-diskors tiegħu, bil-ħin tal-mistoqsijiet b'kollox, mhux se jkun aktar minn siegħa – se tkun bejn l-10:00 a.m. u l-11:00 a.m. – u se jiffoka l-iżjed fuq il-qasam tas-saħħa, infieq marbut mas-saħħa, u nfieq marbut mal-ekonomija, li naħsbu li se tkun interessanti ħafna.

Jekk tistgħu tattendu, b'mod virtwali, jew anke fiżikament fl-Uffiċċju tagħna, napprezzaw ħafna.

Nitlob lil kulmin jixtieq jattendi fiżikament sabiex javżana minn qabel ħalli nkunu nistgħu nagħmlu l-arranġamenti neċessarji.

IĊ-CHAIRPERSON: Iva, fil-fatt diġà ntbagħatilna l-invit kif ukoll il-link għal din il-laqgħa.

Illum ukoll kellna zoom meeting tal-Executive Committee tal-Commowealth Association for Public Accounts Committee (CAPAC) fejn fiha pparteċipaw Parlamentari nies mill-Kanada, minn ħafna pajjiżi fl-Afrika, mill-Pakistan, mill-Indja u saħansitra minn Malta.

Dik hi realtà tal-lum.

IĊ-CHAIRPERSON: Nirringrazzjak, Sur Deguara, u ngħaddu issa għall-item li jmiss fuq l-aġenda.

KONTINWAZZJONI TAL-EŻAMI TAR-RAPPORT TAL-AWDITUR GENERALI INTITOLAT "AN INVESTIGATION OF MATTERS RELATING TO THE CONTRACTS AWARDED TO ELECTROGAS MALTA LTD.

BY ENEMALTA CORPORATION" – PREŻENTAZZJONI ĠENERALI MILL-AWDITUR ĠENERALI DWAR IR-RAPPORT U L-KONKLUŻJONIJIET TIEGĦU.

IĊ-CHAIRPERSON: Nitlob li jissejjaħ ix-xhud fil-Kamra.

Is-Sur David Galea daħal fil-Kamra tal-Kumitat.

IĊ-CHAIRPERSON: Sur Galea, il-wara nofsinhar it-tajjeb.

Naturalment illum se tkompli tagħti x-xhieda tiegħek quddiem dan il-Kumitat.

Għadek bl-istess ġurament li ngħatajt id-darba l-oħra li bażikament ifisser li inti trid tgħid is-sewwa, is-sewwa kollu, u xejn ħlief is-sewwa.

IS-SUR DAVID GALEA: Sur President, bil-permess tiegħek qabel nibdew xtaqt nagħmel statement, jekk ma jimpurtax bl-Ingliż għax inħossni aktar komdu.

KAROL AQUILINA: Jien qed nifhem li inti qed tikkonferma li dan l-istatement se tagħmlu taħt il-ġurament li ħadt.

IS-SUR DAVID GALEA: Hekk hu.

U mhux personal attacks biss, talli l-aħħar darba l-Onor.

Aquilina attakkani b'mod aggressiv, sabbat il-karti f'wiċċi u beda jsabbat fuq il-mejda.

Jien dan l-atteġjament m'iniex se nittollerah.

KAROL AQUILINA: Dak x'qed tgħid inti.

KAROL AQUILINA: Ma jimpurtax, tittollerahx.

IS-SUR DAVID GALEA: Le, m'iniex se naċċettah.

KAROL AQUILINA: Però bl-istess mod jien ma nittollerax min ikun parteċipi fil-korruzzjoni.

IS-SUR DAVID GALEA: Jien m'iniex parteċipi fil-korruzzjoni.

Jekk għandek xi provi għedhom barra, imbagħad naraw.

KAROL AQUILINA: Jien ma nittollerax min jipparteċipa u jkun strument għall-korruzzjoni.

IS-SUR DAVID GALEA: Jien m'iniex strument għall-korruzzjoni.

KAROL AQUILINA: Dak qed tgħidu inti.

IS-SUR DAVID GALEA: Iva, u qed ngħidu taħt ġurament.

IĊ-CHAIRPERSON: Sur Galea, jekk jogħġbok, kompli aqra l-istatement.

Dan nistgħu nitkellmu fuqu aktar tard.

Jiġifieri l-public value huwa cost?

Qed jagħmel żewġ rwoli.

Ma tistax tagħmel rwol ta' żvilupp tal-istandards imbagħad tagħmel auditing kontrihom.

Jiġifieri wieħed ibbażat fuq a variable price component kontra wieħed li huwa fixed price component fejn għandek il-hedging u l-financial instruments fih.

F'dawn l-affarijiet nista' nidħol fid-dettall biex ma taħsbux li jien se nkun ġenerali.

Jiġifieri jekk tridu, nista' nidħol b'mod speċifiku, imma sfortunatament ma tantx għandi ħin u allura se jkolli ngħidhom hekk.

IĊ-CHAIRPERSON: Grazzi ħafna.

Ma fhimtx jekk il-complaint tiegħek huwiex għax ġejt ħafna drabi jew għax trid tiġi aktar drabi.

IS-SUR DAVID GALEA: Tistgħu tgħiduli niġi kemm-il darba kemm tridu.

Il-problema hi li m'aħniex qed nindirizzaw...

GLENN BEDINGFIELD: Jekk qed nifhem sew, ix-xhud qed jgħid li mhuwiex qed jingħata ċans jitkellem.

Jiġifieri intom għandkom sett mistoqsijiet li ġejtu bihom f'dan il-Kumitat…

KAROL AQUILINA: Sur Galea, inti ġejt hawnhekk biex twieġeb mhux biex tagħmel presentation.

Inti qiegħed hawnhekk bħala xhud.

IS-SUR DAVID GALEA: Ġejt bħala xhud biex inwieġeb fuq domandi marbutin mar-rapport tal-Awditur Ġenerali.

KAROL AQUILINA: Fl-istatement tiegħek tgħid "our position".

Inti, jew xi ħaddieħor?

KAROL AQUILINA: Inti tirrappreżenta lil Enemalta?

Inti mhux lilek innifsek tirrappreżenta?

IS-SUR DAVID GALEA: Dawn l-affarijiet li hawn, l-istatements hawnhekk huma...

KAROL AQUILINA: Qed tagħmilhom f'isem Enemalta?

IS-SUR DAVID GALEA: Qed nagħmilhom f'ismi.

KAROL AQUILINA: Allura għalfejn qed tgħid "our position"?

IS-SUR DAVID GALEA: Jiena m'iniex avukat, jiġifieri...

KAROL AQUILINA: Imma inti hekk għedtha fl-istatement.

Inti, jew xi ħaddieħor?

Inti ġejt hawnhekk tagħmel statement, u jien qed nitolbok tispjegali f'isem min qed titkellem.

F'ismek personali jew f'isem ħaddieħor?

(Interruzzjonijiet)

IĊ-CHAIRPERSON: Ejjew nissorvolawha.

Għalkemm qed titkellem fil-plural, dak li qed tgħid f'dan l-istatement huwa l-pożizzjoni tiegħek u mhux ta' ħaddieħor.

IS-SUR DAVID GALEA: Hija l-pożizzjoni tiegħi.

KAROL AQUILINA: Dik hija l-pożizzjoni personali tiegħek.

IS-SUR DAVID GALEA: Hija l-pożizzjoni personali tiegħi.

KAROL AQUILINA: Talbek xi ħadd biex tagħmel dan l-istatement?

IS-SUR DAVID GALEA: Le, għamiltu minn jeddi.

KAROL AQUILINA: Ħa nirriferik ftit għal dokument li ppreżentajt l-aħħar darba.

IS-SUR DAVID GALEA: Tajjeb.

IĊ-CHAIRPERSON: Ippermettili ftit, Onor. Aquilina.

Sur Galea, aħna qegħdin hawnhekk biex nagħmlu xogħolna u din l-attitudni tiegħek illum, li mingħalik se tiġi...

IS-SUR DAVID GALEA: Mr Chairman, jien ma jien qed nieħu l-ebda attitudni.

IĊ-CHAIRPERSON: ...ma' min jagħmillek il-mistoqsijiet, taf kemm iddum tagħmilha?

Sakemm niddeċiedi jien.

IS-SUR DAVID GALEA: Anzi kont edukat ħafna.

GLENN BEDINGFIELD: Sur President, il-komportament tas-sinjur s'issa dejjem...

IĊ-CHAIRPERSON: Kont edukat ħafna, però illum ġejt b'attitudni...

IS-SUR DAVID GALEA: Le, ġejt b'attitudni normali…

IĊ-CHAIRPERSON: ...u jien qiegħed nipprova nikkalmak mill-bidu.

Brincat, tista', jekk jogħġbok tgħaddili d-dokument li ppreżenta s-Sur Galea l-aħħar darba?

Brincat, jekk jogħġbok nitolbok tgħaddi kopja lilna wkoll.

KAROL AQUILINA: Nirriferik għal Dok.

Tikkonferma li din hija l-aħħar verżjoni tad-dokument?

IS-SUR DAVID GALEA: Ma nafx liema kopja għandek.

KAROL AQUILINA: Din hija l-kopja li bgħatt inti.

KAROL AQUILINA: Ħalli ngħaddilek kopja tad-dokument u nitolbok tirritornah lis-Segretarja tal-Kumitat.

KAROL AQUILINA: Nirriferik għal paragrafi 8.6.27, 7.1.58, 7.1.86, 10.9.7, 11.2.7 u 6.3.51, fejn jissemmew żewġ persuni, u hemm il-kummenti tiegħek.

Jissemmew ċertu Ron u ċertu Stefan.

Nitolbok tidentifika min huma dawn iż-żewġ persuni.

IS-SUR DAVID GALEA: Ron huwa Ron Galea Cavallazzi, li huwa avukat li kien magħna fid-diskussjonijiet, u Stefan huwa ċ-Chief Operations Officer ta' Enemalta.

IS-SUR DAVID GALEA: Mingħalija Calamatta.

KAROL AQUILINA: F'paragrafu 3.6.27 hemm kumment immarkat bl-aħmar, fejn hemm "our position", u inti tgħid "to check with Ron about this".

Wara dakinhar dan il-punt iċċekkjajtu jew le?

IS-SUR DAVID GALEA: Le, ma ċċekkjajtux.

Jekk tkun trid, niċċekkjah, u nerġa'...

GLENN BEDINGFIELD: U x'inhu dan il-punt li qed issemmi?

IS-SUR DAVID GALEA: Mingħalija fuq letter of support ta' ElectroGas.

Onor. Aquilina, tista' jekk jogħġbok terġa' tirrepetili n-numru tal-paragrafu.

IS-SUR DAVID GALEA: Ma nikkonfermax lanqas.

KAROL AQUILINA: F'paragrafu 7.1.86 hemm l-istess kumment bħal ta' qablu.

Iċċekkjajt?

Qed nifhem li dan ktibtu wara li kien tlesta r-rapport tal-Awditur Ġenerali u kien tlesta kollox.

KAROL AQUILINA: Aqra l-kumment li għamilt int.

KAROL AQUILINA: Kont iċċekkjajt?

IS-SUR DAVID GALEA: Le, ma ċċekkjajtx.

Taqra ftit fejn hemm il-kumment tiegħek.

KAROL AQUILINA: Issa dan mhux il-kontra ta' dak li għedt qabel?

IS-SUR DAVID GALEA: Le, mhux bil-kontra.

Dan huwa SSA, li huwa differenti minn government guarantee.

KAROL AQUILINA: Din iċċekkjajt dwarha, jew le?

IS-SUR DAVID GALEA: Le, ma ċċekkjajtx.

Tispjega ftit dwar xiex inhu l-punt?

Fil-kummenti tiegħek għedt li trid tiċċekkja ma' Stefan.

IS-SUR DAVID GALEA: Ovvjament il-kwantitajiet tal-gass inxtraw minn Enemalta, u dan kien parti mill-operat.

Jien ma kontx involut fl-operat tal-impjant; hija Enemalta li tixtri l-gass u allura jien ma nistax nikkummenta fuq dan il-punt.

GLENN BEDINGFIELD: Jiġifieri jekk qed nifhem sew, ix-xogħol tiegħek kien sakemm sar il-proġett.

IS-SUR DAVID GALEA: Eżatt.

Fejn hemm issues li għandhom x'jaqsmu ma' x'ġara wara l-proġett, jew affarijiet fejn xtraw il-gass jew saru ħlasijiet...

GLENN BEDINGFIELD: M'għandekx informazzjoni.

KAROL AQUILINA: Dwar dak m'għandekx informazzjoni.

Dwar dan il-punt ma ċċekkajtx ma' Stefan?

KAROL AQUILINA: U din qed tgħid li hija l-aħħar verżjoni tar-rapport.

Nifhem sew allura li dan ir-rapport mhux konkluż?

IS-SUR DAVID GALEA: Hemm numru ta' punti.

KAROL AQUILINA: Inti tħallast għal dan ir-rapport?

IS-SUR DAVID GALEA: Iva, tħallast.

KAROL AQUILINA: Ħalli issa nurik xi ħaġa fuq l-iscreen.

Hija l-ittra li inti ppreżentajt lill-Kumitat dwar l-engagement għal dan ir-rapport li għadna kif irriferejna għalih.

IĊ-CHAIRPERSON: Tal-20 ta' Frar 2019.

IS-SUR DAVID GALEA: M'iniex qed nara x'hemm miktub.

KAROL AQUILINA: Qed ngħidlek jien li hija dik.

Fl-ittra inti qed tgħid li għandek żewġ indirizzi minn fejn topera bħala konsulenza.

KAROL AQUILINA: Mela Beat Ltd. għandha uffiċċju n-Naxxar u ieħor Dubai.

IS-SUR DAVID GALEA: M'għadx għandi.

Naqblu li kellek?

Kien qisu uffiċċju rappreżentattiv.

KAROL AQUILINA: Naqblu li dan huwa l-indirizz, jiġifieri "Saeed Tower 1, Sheikh Zayed Road, Dubai"?

KAROL AQUILINA: Naqblu li dan huwa l-uffiċċju tiegħek hemmhekk?

IS-SUR DAVID GALEA: Ġieli kont nużah.

KAROL AQUILINA: X'xogħol kont tagħmel hemmhekk?

IS-SUR DAVID GALEA: Hemmhekk kont nagħmel numru ta' training programmes ma' kumpanija...

IS-SUR DAVID GALEA: M'għandu x'jaqsam xejn.

GLENN BEDINGFIELD: Relatat ma' dan ir-rapport li għandna quddiemna?

GLENN BEDINGFIELD: Kienet attività privata tiegħek.

KAROL AQUILINA: L-istess bħalma kont tagħmel ma' Enemalta; attività privata tiegħek.

Mhux hekk?

Inti m'intix impjegat pubbliku.

KAROL AQUILINA: U lanqas inti mpjegat ta' Enemalta.

KAROL AQUILINA: Mela bl-istess setup li kellek biex tagħmel ix-xogħol hemmhekk inti kont tagħmel ix-xogħol ukoll għal Enemalta.

IS-SUR DAVID GALEA: Beat Ltd kienet tagħmel xogħol...

KAROL AQUILINA: ...kemm f'Dubai kif ukoll għal Enemalta.

X'xogħol kont tagħmel Dubai?

ALEX MUSCAT (Segretarju Parlamentari għaċ-Ċittadinanza u l-Komunitajiet): Dan huwa relatat mar-rapport tal-Awditur Ġenerali?

Sur President, din hija mistoqsija ammissibbli?

IĊ-CHAIRPERSON: Dik hija l-mistoqsija li jrid jirrispondi x-xhud għax jien ma nafx jekk huwiex relatat max-xogħol ta' Enemalta.

KAROL AQUILINA: Għalhekk qed nistaqsih.

IĊ-CHAIRPERSON: Onor. Muscat, jien ma nafx ir-risposta.

ALEX MUSCAT: Sur President, ippermettili ftit għax jew qed nivvintaw ir-regoli mill-ġdid jew inkella jien waqajt mis-sema.

Aħna l-ġimgħa l-oħra għamilna venja sħiħa għax dan il-Kumitat kien qabad sejjer at a tangent, li qatt ma mar fiha, tlabna b'mod korrett lill-Ispeaker biex jirregolana, u l-Ispeaker tana dirsa fejn qalilna biex nirregolaw ruħna kif suppost.

Sur President, jien ma nixtieqx li nerġgħu niġu f'dik il-pożizzjoni, u qed nindirizza lilek għax hawnhekk inti għandek irwol doppju, u ċioè li apparti l-kappell politiku tiegħek, trid tara li l-operat tagħna hawnhekk ikun xieraq u jirrispetta x-xogħol tajjeb, nemmen jien, li jagħmel l-Awditur Ġenerali.

Issa jekk dan se jkun xi forma ta' eżerċizzju li jmur ħafna lil hinn minn dak li għamel l-NAO, qed inkunu nivvintaw ir-regoli mill-ġdid ta' dak li suppost jagħmel dan il-Kumitat.

GLENN BEDINGFIELD: Is-Sur Galea diġà qal li hemmhekk m'għamilx xogħol relatat ma' Enemalta.

ALEX MUSCAT: Jekk din hija witch hunt fuq individwu partikolari, li saħansittra llum ħass il-bżonn li jagħmel statement b'saħħtu mmens… U jien nixtieq li jkolli l-opportunità li anke nistaqsi fuq dan l-statement.

IĊ-CHAIRPERSON: Se jkollok.

ALEX MUSCAT: Però, Sur President, inti trid tagħraf tirregola l-operat ta' dan il-Kumitat.

Li nistaqsu fuq ir-rapport, fuq jekk kienx għaqli jew le li mmorru għal power station li taħdem bil-gass, we're all for it, u dak huwa l-iskrutinju li jrid jagħmel dan il-Kumitat, imma li nibdew immorru fuq l-operat ta' bniedem privat x'xogħol għamel lil hinn minn xtutna...

KAROL AQUILINA: Li tħallas minn flus pubbliċi.

ALEX MUSCAT: Iva, imma dwar xogħol li ma tħallasx għalih mill-Gvern m'għandna l-ebda dritt nistaqsu fuqu.

KAROL AQUILINA: Sur Galea, għax-xogħol li għamilt għal Enemalta permezz tal-kumpanija Beat Ltd minn min tħallast?

IS-SUR DAVID GALEA: Mhux għal Enemalta, imma… F'Dubai m'għamiltx xogħol...

GLENN BEDINGFIELD: F'Dubai m'għamilx xogħol li għandu x'jaqsam ma' Enemalta u allura dik il-mistoqsija hija inammissibbli.

IĊ-CHAIRPERSON: L-Onor.

Karol Aquilina qed jistaqsih jekk għamilx xi ħaġa relatata ma' dan il-kuntratt li qegħdin nitkellmu fuqu.

GLENN BEDINGFIELD: U wieġeb li le.

OWEN BONNICI (Ministru għar-Riċerka, Innovazzjoni u l-Koordinazzjoni tal-Istrateġija wara Covid-19): Li qed jgħidu sħabi huwa li jekk l-Onor.

OWEN BONNICI: ...jaqbad dgħajsa u jmur barra fil-baħar.

KAROL AQUILINA: Jien se nirrelata kompletament mal-affarijiet li qalli hu.

Mhux affarijiet li għedthom jien.

L-aħħar darba jien staqsejtu jekk kellux negozju ma' Yorgen Fenech u qalli li iva…

IS-SUR DAVID GALEA: Le, m'għandix negozju ma' Yorgen Fenech.

KAROL AQUILINA: ...kien mar japproċċjah għax-xogħol.

GLENN BEDINGFIELD: Qallek li pprova jippiċċja għax-xogħol.

Qed iddawwar id-diskors.

OWEN BONNICI: Jista' jkun tgħidilna fejn trid tasal b'dawn il-linji ta' domandi?

KAROL AQUILINA: Agħtuni ċans!

OWEN BONNICI: Prima facie jidhru li huma rrilevanti għal dan ir-rapport...

IĊ-CHAIRPERSON: Imma f'dan il-Kumitat ġie żvelat li s-sinjur, tajjeb jew ħażin, sussegwentament għall-inkarigu li kellu u li permezz tiegħu u b'deċiżjonijiet tiegħu dan il-kuntratt ingħata lill-konsorzju li wieħed mill-azzjonisti tiegħu huwa Yorgen Fenech...

IS-SUR DAVID GALEA: Id-deċiżjoni ma ħadtiex jien.

IĊ-CHAIRPERSON: Kont parti mid-deċiżjoni.

IĊ-CHAIRPERSON: Kont il-lead person fil-Kumitat li fl-aħħar mill-aħħar iddeċieda.

IS-SUR DAVID GALEA: U kelli influwenza fuq 16-il ruħ!

IĊ-CHAIRPERSON: Sussegwentament jirriżulta li s-Sur Galea mar wara u talab xogħol mingħand wieħed mill-azzjonisti prinċipali f'din il-kumpanija, li llum nafu f'liema sitwazzjoni jinsab, u dan huwa rilevanti ħafna għal dan il-Kumitat u għat-trasparenza.

Irridu nifhmu li meta xi ħadd jinkariga ruħu minn pożizzjoni uffiċjali… Iva, Onor. Bonnici, ir-realtà hija...

ALEX MUSCAT: Tmur lil hinn minn dan ir-rapport.

GLENN BEDINGFIELD: M'għandu x'jaqsam xejn mar-rapport.

ALEX MUSCAT: Sur President, allura inti qed tgħid li kull persuna privata li toffri servizz lill-Istat Malti, imbagħad hija prekluża li taħdem fil-privat.

IĊ-CHAIRPERSON: Jien qed ngħid li kull persuna...

ALEX MUSCAT: Jekk qed immorru hemmhekk, jiġifieri issa l-istandards qed inġibuhom chewing gum.

IĊ-CHAIRPERSON: Jien qed ngħid li kull persuna li tat servizz, u f'dan il-każ tat servizz b'mod attiv ħafna, fl-għażla biex wasalna li llum għandna power station, li tajjeb jew ħażin ir-rapport tal-Awditur Ġenerali jikkritika ħafna, huwa rilevanti u huwa fl-interess pubbliku li nkunu nafu minn fejn ġej, x'għamel waqt il-proċess tal-għażla, u kif ukoll fejn mar wara dan il-proċess ta' għażla.

OWEN BONNICI: Sur President, jien m'għedtlekx biex ma tagħmilx dawn id-domandi.

Jien qed nistaqsi jekk jistax jispjegalna...

IĊ-CHAIRPERSON: S'issa kulma rajna huwa ritratt ta' uffiċċju ġewwa Dubai, li s-Sur Galea kkonfema li huwa tiegħu.

OWEN BONNICI: Sur President, inti tgħallimni li hemm issue ta' jekk domandi humiex ammissibbli jew le.

KAROL AQUILINA: Hawnhekk m'aħniex qegħdin il-qorti.

OWEN BONNICI: Le m'aħniex.

KAROL AQUILINA: Allura l-issue ma tqumx.

OWEN BONNICI: Ir-remit tagħna huwa r-rapport tal-Awditur Ġenerali.

KAROL AQUILINA: Hekk hu.

OWEN BONNICI: Li qed nistaqsu aħna huwa x'inhu r-raison d'ètre ta' din il-trail of questioning.

Jgħidilna x'inhu, imbagħad niddiskutu għandniex nagħmlu d-domandi...

KAROL AQUILINA: Jien se nkompli nistaqsi mbagħad tirriżulta…

GLENN BEDINGFIELD: Le, stenna....(Interruzzjonijiet)

OWEN BONNICI: Għiduli x'inhi.

(Interruzzjonijiet) Inkella se nispiċċaw f'pożizzjoni li kull min jaħdem mal-Gvern… U m'iniex qed nitkellem dwar dan il-każ...

KAROL AQUILINA: Is-Sinjur ġie hawn l-aħħar darba u qalilna li għamel xogħol f'Dubai, u f'Dubai kulħadd jaf x'hemm.

GLENN BEDINGFIELD: Jien ma nafx x'hemm Dubai għax qatt ma mort hemmhekk.

KAROL AQUILINA: Ħa nistaqsih.

OWEN BONNICI: Jekk l-Onor.

Aquilina jgħidilna li hu jixtieq jistaqsi għal A, B, u C...

KAROL AQUILINA: Tajjeb.

A: għalfejn Beat Ltd għandha uffiċċju f'Dubai?

GLENN BEDINGFIELD: Bir-rispett kollu imma dan huwa immaterjali.

Għall-fini ta' dan ir-rapport li għandna quddiemna, lanqas biss għandna nidħlu fuq fejn kumpanija privata għandha uffiċċji.

KAROL AQUILINA: Ma jweġibx.

Daqshekk.

GLENN BEDINGFIELD: Bir-rispett kollu, Onorevoli Kollegi, aħna hawnhekk ġejna biex nagħmlu skrutinju tar-rapport tal-Awditur Ġenerali.

Ma nistgħux niskrutinizzaw uffiċċju ta' kumpanija privata x'imkien ieħor li m'għandu x'jaqsam xejn ma' dan l-investigazzjoni.

OWEN BONNICI: Imma dan huwa eżerċizzju ta' kurżità?

KAROL AQUILINA: Le, qed nagħtih l-opportunità jispjegali.

Nimxu minn hemmhekk.

GLENN BEDINGFIELD: Jimporta jirtira x-xhud.

IĊ-CHAIRPERSON: Ma jirtira xejn.

Ħa jagħmel il-mistoqsija l-Onor.

(Interruzzjonijiet) L-Onor.

Aquilina għandu dritt jagħmel mistoqsijiet...

GLENN BEDINGFIELD: U aħna għandna dritt ukoll.

IĊ-CHAIRPERSON: Dażgur, imma m'għandekx id-dritt li tiskrutinja l-mistoqsijiet li se jagħmel kull wieħed minna.

Allaħares irrid niġi għandek biex nitolbok jekk nistax nagħmel mistoqsija!

GLENN BEDINGFIELD: Mhijiex kwestjoni ta' permess, imma hija kwestjoni ta' etika u diċenza, li meta x-xhieda....

RYAN CALLUS: Taf kemm kien hawn etika f'dan il-proġett!?

GLENN BEDINGFIELD: Kien hawn ħafna affarijiet minn dawk li inti ddeskrivejt fil-Parlament.

X'inhi l-konnessjoni ma' Dubai?

Qed nagħtik l-opportunità tgħid inti qabel ma ngħidlek jew nindikalek jien.

IS-SUR DAVID GALEA: Dubai kienet ilha mwaqqfa mill-2008 u l-2009.

KAROL AQUILINA: Minn fejn bdiet?

Kif bdiet din il-konnessjoni ma' Dubai?

IS-SUR DAVID GALEA: Jien għandi konnessjoni ma' ħafna pajjiżi differenti, mhux ma' Dubai biss.

KAROL AQUILINA: Inti fin-negozju waħdek kont?

IS-SUR DAVID GALEA: Le, kelli sieħeb.

KAROL AQUILINA: Min huwa dan is-sieħeb?

GLENN BEDINGFIELD: Bir-rispett kollu… (Interruzzjonijiet) Jien m'għandix idea min hu dan is-sieħeb li qed isemmi l-Onor.

Aquilina, imma issemma dan fir-rapport?

Meta inti kellek ix-xogħol ta' Enemalta kont ma' dan is-sieħeb tiegħek fin-negozju?

GLENN BEDINGFIELD: Mela m'għandux x'jaqsam, bir-rispett kollu!

Se noqogħdu nsemmu nies hawnhekk li lanqas biss kellhom x'jaqsmu ma' dan ir-rapport?

KAROL AQUILINA: Jien qed nistaqsi min kien biex nipprova nifhem...

GLENN BEDINGFIELD: Bir-rispett kollu, jien noġġezzjona għal this line of questioning.

KAROL AQUILINA: Wieġeb, jekk jogħġbok, Sur Galea.

GLENN BEDINGFIELD: Meta s-sinjur kien qiegħed jagħmel ix-xogħol għal Enemalta ma kienx għadu bil-partner miegħu.

KAROL AQUILINA: Waqt li kont qed tagħmel xogħol għal Enemalta, Beat Ltd kellha iktar minn shareholder wieħed?

IS-SUR DAVID GALEA: Għal Enemalta?

KAROL AQUILINA: Waqt li kont qed tagħmel xogħol għal Enemalta… Jien fhimt li sa riċenti int kont qed tagħmel xogħol għal Enemalta.

KAROL AQUILINA: F'dak il-perjodu kollu li kont qed tagħmel xogħol għal Enemalta through Beat Ltd, Beat Ltd kellha iktar minn azzjonist wieħed, u iktar minn direttur wieħed?

KAROL AQUILINA: Waqt li inti kont qed tagħmel ix-xogħol għal Enemalta, kellek dan l-uffiċċju f'Dubai jew le?

IS-SUR DAVID GALEA: Kont nużah bħala indirizz biex inġib...

KAROL AQUILINA: Però kellek uffiċċju hemmhekk.

GLENN BEDINGFIELD: Però xogħol għal Enemalta qatt għamilt?

KAROL AQUILINA: Taf tgħidli viċin dan l-uffiċċju x'hemm?

Hemm xi ħaġa partikolari viċin dan l-uffiċċju?

KAROL AQUILINA: Qisha l-golden mile, biex niftehmu.

ALEX MUSCAT: Imma dan x'għandu x'jaqsam ma' Enemalta!?

KAROL AQUILINA: Ippermettuli ħalli nistaqsi ftit.

IĊ-CHAIRPERSON: M'għandkomx għalfejn tinkwetaw...

GLENN BEDINGFIELD: Jiena m'iniex inkwetat, imma qegħdin tirredikolaw lill-Kumitat.

ALEX MUSCAT: Qegħdin tirredikolaw lill-PAC u lix-xogħol li għamel l-NAO.

RYAN CALLUS: X'inhi din il-biża'?

ALEX MUSCAT: M'hemm l-ebda biża'.

RYAN CALLUS: Mela ħallih ħalli jwieġeb.

GLENN BEDINGFIELD: Vera m'intix mis-sbieħ imma m'int qed tbeżża' lil ħadd!

(Interruzzjonijiet)

RYAN CALLUS: Jien m'iniex mis-sbieħ!?

Trid taqa' fir-redikolaġni?

Kompli aqa' fir-redikolaġni!

Kompli agħtti l-ħmieġ!

(Interruzzjonijiet) Aħna d-domandi tagħna se nkomplu nagħmluhom.

(Interruzzjonijiet)

IĊ-CHAIRPERSON: Onor. Bedingfield u Onor. Muscat, hawnhekk ma rridu nbeżżgħu lil ħadd...

RYAN CALLUS: Sur President, il-kummenti tal-Onor.

ALEX MUSCAT: Il-kummenti tiegħek trid tirtira!

RYAN CALLUS: Taqax fil-baxx.

GLENN BEDINGFIELD: Jien qatt, qatt u qatt ma ngħatti ħmieġ.

RYAN CALLUS: Tgħatti l-ħmieġ qiegħed.

GLENN BEDINGFIELD: M'iniex qed ngħatti l-ħmieġ.

RYAN CALLUS: Mela ħallih jagħmel id-domandi lill-kollega.

Jekk inti m'għandekx biżgħa ħalliha toħroġ il-verità.

GLENN BEDINGFIELD: Mhijiex kwestjoni ta' biżgħa.

Aktar minn kollox hija kwestjoni ta' prudenza.

RYAN CALLUS: Kompli agħtti!

GLENN BEDINGFIELD: Il-prudenza lanqas taf fejn toqgħod inti!

Se tgħallimni inti x'inhi prudenza!

GLENN BEDINGFIELD: Naf li bravu ħafna inti.

IĊ-CHAIRPERSON: Ix-xhud qed jwieġeb b'kalma li għandkom tispiraw ruħkom minnha.

GLENN BEDINGFIELD: Jien mhux fuq kif iwieġeb ix-xhud qed ngħid, imma qed ngħid li domandi li m'għandhom x'jaqsmu xejn u li se mmorru… (Interruzzjonijiet) Qed nieħdu via perikoluża.

Se noqogħdu nsemmu nies u nispiċċaw nagħmlu affarijiet f'dan il-Kumitat fejn se noħolqu preċedent biex nitkellmu fuq affarijiet li lanqas biss għandhom jaqgħu fil-mansjoni ta' dan il-Kumitat.

IĊ-CHAIRPERSON: Onor. Bedingfield, inti għadek ġej f'dan il-Kumitat, relattivament għaż-żmien li għamilt fih jien...

ALEX MUSCAT: Bl-istess argument tiegħek int għadek ġej ukoll, u mill-ewwel ikkoreġik l-Ispeaker u qallek li l-line of questioning li għamiltu ġimgħatejn ilu ilu ma kienx idoneju.

Allura se noqogħdu sejrin hekk!?

IĊ-CHAIRPERSON: Ma qalx hekk l-Ispeaker.

ALEX MUSCAT: Ta ruling fejn qal b'mod ċar li kontu qed taħdmu b'mod ħażin.

L-Ispeaker ikkoreġiekom u qalilkom li l-Awditur Ġenerali mhuwiex il-messaġġier tagħkom.

Qalhielkom b'mod ċar l-Ispeaker.

IĊ-CHAIRPERSON: Dawn m'għandhomx ikunu l-avukati difensuri tiegħek, Sur Galea, imma suppost qegħdin hawnhekk biex jaraw li toħroġ il-verità.

KAROL AQUILINA: X'hemm viċin l-uffiċċju ta' Beat Ltd f'Dubai?

Għandek idea?

GLENN BEDINGFIELD: Bir-rispett kollu, mur iċċekkja inti!

X'għandu x'jaqsam ma' Enemalta x'hemm viċin l-uffiċċju li kien qed juża!

KAROL AQUILINA: Naqblu li viċin l-uffiċċju ta' Beat Ltd, fil-fatt next door, hemm Noor Bank?

Qed nurik ir-ritratt.

KAROL AQUILINA: Taf x'inhi l-konnessjoni ta' dan il-bank ma' Malta?

IS-SUR DAVID GALEA: Naf x'qed tinsinwa ta!

KAROL AQUILINA: Jien qed nistaqsik; jekk taf, taf, u jekk ma tafx, ma tafx.

IS-SUR DAVID GALEA: Jien m'għandix konnessjoni ma' Noor Bank.

KAROL AQUILINA: Jien staqsejtek jekk tafx x'inhi l-konnessjoni ta' Noor Bank ma' Malta u mal-proġett ta' ElectroGas.

X'inhi l-konnessjoni?

Taf x'inhi jew le?

GLENN BEDINGFIELD: Imma x'għandu x'jaqsam il-fatt li għandu n-neighbour...(Interruzzjonijiet) Jekk jien għandi n-neighbour tiegħi li għamel xi ħaġa ħażina – għax donnok qed tinsinwa li Noor Bank għamel xi ħaġa ħażina għalkemm jien ma nafx x'inhi – jien x'għandi x'naqsam!?

IĊ-CHAIRPERSON: Onor. Bedingfield, l-Onor.

Aquilina qed jgħidlu li Noor Bank kien b'xi mod jew ieħor konness mal-proġett ta' ElectroGas, u qed jistaqsi lix-xhud, li kien il-persuna li…

GLENN BEDINGFIELD: Qallu li ma kellu x'jaqsam xejn ma' Noor Bank.

IĊ-CHAIRPERSON: Le, għadu ma weġibx.

GLENN BEDINGFIELD: Le, wieġeb.

KAROL AQUILINA: Sur Galea, jien qed nistaqsik x'kellu x'jaqsam Noor Bank mal-proġett ta' ElectroGas.

IS-SUR DAVID GALEA: Ma nafx hux ma' ElectroGas.

Li naf, għax rajt fil-gazzetti, hu li Noor Bank għandu x'jaqsam ma' 17 Black.

Qed nimxu biċċa.

Qed naraw li Noor Bank għandu x'taqsam ma' 17 Black.

(Interruzzjonijiet)

IĊ-CHAIRPERSON: L-Onor.

Aquilina fl-ebda mument ma qal li s-sinjur huwa xi azzjonist ta' Noor Bank, jew li hu direttur f'dan il-bank.

GLENN BEDINGFIELD: Il-fatt li qed jistaqsih qed jinsinwa.

Il-fatt li qed jistaqsih jekk jafx kienx hemm, qed jagħti l-impressjoni li s-sinjur taf x'kien hemm f'dak il-bank.

IS-SUR DAVID GALEA: F'Dubai hemm prattikament branch ta' Noor Bank f'kull kantuniera.

KAROL AQUILINA: Però din il-branch inzertat qiegħda ħdejn l-uffiċċju tiegħek eżatt.

IS-SUR DAVID GALEA: Naħseb li qiegħed tkun naqra far fetched!

KAROL AQUILINA: Qed tgħid li Noor Bank għandha konnessjoni ma' xiex?

IS-SUR DAVID GALEA: Mhux dak li kien hemm fil-gazzetti!

Ma' 17 Black.

KAROL AQUILINA: 17 Black taf ta' min hi inti?

IS-SUR DAVID GALEA: Minn dak li qalu l-gazzetti.

IS-SUR DAVID GALEA: Naf li l-gazzetti qalu li ta' Yorgen Fenech.

Imma mhux jien naf.

KAROL AQUILINA: Bħalissa qiegħed nurik fuq l-iscreen manager's cheque.

IS-SUR DAVID GALEA: Ma ħriġtux jien.

KAROL AQUILINA: Le, ħarġu Noor Bank, il-bank li għandu l-uffiċċju bieb ma' bieb mal-uffiċċju tiegħek f'Dubai.

GLENN BEDINGFIELD: Fost ħafna branches oħra.

KAROL AQUILINA: Dan huwa manager's cheque pagabbli lil Yorgen Fenech ta' iktar minn ħames miljuni.

Inti għedt li ma' Noor Bank qatt ma kellek x'taqsam?

IS-SUR DAVID GALEA: Safejn naf jien qatt ma kelli x'naqsam.

IĊ-CHAIRPERSON: Mhux safejn taf int; inti tkun taf ma' min kellek x'taqsam.

IS-SUR DAVID GALEA: Le, qatt ma kelli kont.

GLENN BEDINGFIELD: Qatt dħalt fih dan il-bank?

IS-SUR DAVID GALEA: F'dan il-branch lanqas dħalt.

KAROL AQUILINA: Mela ħalli nurik manager's cheque ieħor.

Dan inti qatt rajtu?

IS-SUR DAVID GALEA: Le, qatt ma rajtu.

KAROL AQUILINA: Ovvjament, inti taf li dawn huma pagabbli lil Yorgen Fenech.

Għandek xi ħaġa xi tgħid f'dan ir-rigward?

IS-SUR DAVID GALEA: X'nista' ngħid?

X'jiġifieri?

KAROL AQUILINA: M'għandekx xi ħaġa xi tgħid f'dan ir-rigward?

GLENN BEDINGFIELD: Naħseb li s-sinjur diġà rrisponda.

IS-SUR DAVID GALEA: Jien qatt ma kelli x'naqsam ma' dawk il-pagamenti.

KAROL AQUILINA: Ħalli nagħmillek xi domandi biex niċċaraw ftit affarijiet.

Kemm għandek żmien inti?

IS-SUR DAVID GALEA: Mingħalija mill-1984 sal-1990.

Ma nafx bl-eżatt.

KAROL AQUILINA: Konrad Mizzi taf fejn kien imur skola?

Ma konniex ħbieb dak iż-żmien.

KAROL AQUILINA: Hemm xi ħaddieħor li kien skola miegħek li għandu x'jaqsam mal-proġett ta' Enemalta?

IS-SUR DAVID GALEA: Li naf jien personalment, le.

Jista' jkun li hemm xi ħadd minnhom li kien imur De La Salle, imma jien ma nistax ngħid għax ma nafx lil kull min kien imur De La Salle.

KAROL AQUILINA: Jiġifieri ma tafx b'xi ħaddieħor… Int u Konrad Mizzi kontu fl-istess snin De La Salle.

IS-SUR DAVID GALEA: Ma konniex fl-istess sena, hu iżgħar minni.

IS-SUR DAVID GALEA: Ma konniex ħbieb.

IS-SUR DAVID GALEA: Għandna karattri differenti ħafna.

KAROL AQUILINA: Nispera, imma ma nafx, ma nistax ngħidlek għax ma nafekx personali.

L-aħħar darba semmejtilna lil xi ħadd barrani li kien preżenti għal-laqgħa fiċ-Ċentru Nazzjonali Laburista qabel l-elezzjoni meta kienet qed titħejja l-pożizzjoni tal-Partit Laburista biex titħabbar din il-famuża road map fil-qasam tal-enerġija.

IS-SUR DAVID GALEA: Għal Thomas Leonard qed tgħid.

Taf x'inhi l-connection ta' Thomas Leonard ma' Malta?

IS-SUR DAVID GALEA: Li naf hu li DNV Kema kienu għamlu xogħol ma' Enemalta qabel.

KAROL AQUILINA: Thomas Leonard għandu xi connection oħra ma' Malta?

IS-SUR DAVID GALEA: Jekk għandu m'għandix idea x'inhi.

KAROL AQUILINA: M'għandekx idea?

KAROL AQUILINA: Jiġifieri lil Thomas Leonard ma tafux f'xi kuntest ieħor?

KAROL AQUILIIA: Kieku ngħidlek li Thomas Leonard ukoll kien imur De La Salle, xi tgħidli?

KAROL AQUILINA: Jekk ngħidlek li Thomas Leonard trabba Malta meta kien żgħir u mar De La Salle għal numru ta' snin mhux ħażin… Inti taraha bħala kumbinazzjoni, jew inzertatura li inti, Konrad Mizzi u Thomas Leonard t-tlieta kontu tmorru De La Salle…

GLENN BEDINGFIELD: M'intix qed tgħid li ftehmu meta kienu De La Salle għal li jista' jkun hux?

Dalwaqt tgħid li ta' De La Salle korrotti wkoll!

Il-kollega tiegħi kien imur hemmhekk ukoll.

IĊ-CHAIRPERSON: Apparentement kien hemm ħafna connections li bdew, pereżempju, f'St Edward's College, ukoll relatati ma' dan il-proġett.

KAROL AQUILINA: Jien qed nipprova nifhem dan Thomas Leonard kif tfaċċa, għax s'issa għadni ma fhimtx.

GLENN BEDINGFIELD: Meta jkun hawn Thomas Leonard staqsi lilu!

IS-SUR DAVID GALEA: Ma ntroduċejtux jien.

KAROL AQUILINA: Sibtu hemmhekk dakinhar tal-laqgħa.

IS-SUR DAVID GALEA: U ma kontx nafu qabel.

KAROL AQUILINA: Min ġab lil Thomas Leonard f'din il-laqgħa fil-Kwartieri Ġenerali tal-Partit Laburista?

KAROL AQUILINA: U inti ma staqsejtx dan Thomas Leonard kif tfaċċa?

GLENN BEDINGFIELD: Mela se toqgħod tistaqsi għal kulħadd?

IĊ-CHAIRPERSON: Bħal dak li qallu kien xi kumitat ta' xi sezzjoni tal-Partit Laburista!

GLENN BEDINGFIELD: Ħa ngħidlek, il-Partit Laburista jagħmel l-affarijiet serji għax meta ġejtu biex tagħmlu l-proposti tal-enerġija tagħkom mhuma proposti xjen.

IS-SUR DAVID GALEA: Se jkollna ħin biex nitkellmu fuq il-kummenti tal-NAO?

IĊ-CHAIRPERSON: M'hemmx limitu ta' kemm-il darba tista' tiġi hawnhekk.

IS-SUR DAVID GALEA: Bil-qalb kollha.

IĊ-CHAIRPERSON: U se jkollok l-opportunità li jagħmlulek domandi wkoll il-Membri tan-naħa tal-Gvern.

OWEN BONNICI: Imma jien nappella, għax jien naf x'qed jipprova jagħmel… Qed jipprova jara kulħadd...

KAROL AQUILINA: Le, tattribwixxilix intenzjonijiet ħżiena.

OWEN BONNICI: Jien qed ngħid li biex wasalt li tgħid li għax wieħed kien imur De La Salle u l-ieħor…

KAROL AQUILINA: Onor. Bonnici, tattribwixxilix intenzjonijiet ħżiena.

IĊ-CHAIRPERSON: Onor. Owen Bonnici, mingħajr ma natribwixxi xejn lis-sinjur, ngħidlek li fil-qrati f'Malta skoprejna li l-ikbar ħbiberija li kien hemm bejn Yorgen Fenech u Keith Schembri hija relazzjoni li kienet ġejja minn żmien twil twil ilu meta kienu ħbieb ta' xulxin.

Tiskanta kif childhood friendships jiżvolġu u jdaħħluk f'basal.

OWEN BONNICI: Jien nappella għax naf li dak li qed jagħmel l-Onor.

Aquilina hu li qed jipprova jistaqsi mistoqsijiet biex b'xi mod jinseġ… (Interruzzjonijiet)

KAROL AQUILNA: Onor. Bonnici, l-aħħar darba…

OWEN BONNICI: Agħtini ċans!

Lanqas taf x'se ngħid.

KAROL AQUILINA: Ippermettili għax inti ma kontx hawnhekk l-aħħar darba.

Ħalli nispjegalek għaliex.

OWEN BONNICI: Jien ma ġejtx hawnhekk biex nagħmel a shouting match u m'iniex se nagħmilha.

KAROL AQUILINA: Ħa nispjegalek għalfejn qed nagħmel…

OWEN BONNICI: Agħtini ċans ħa nispiċċa s-sentenza!

Jien infakkar li f'dan il-Kumitat hawn ir-regoli ta' kif għandna nimxu, u dawn ir-regoli huma ispirati ħafna mir-regoli li hemm fil-qrati.

U waħda mir-regoli hija li l-mistoqsijiet irid ikollhom x'jaqsmu mas-suġġett, u jekk dak li jkun jaħseb li d-domanda m'għandhiex x'taqsam mas-suġġett… Jien għandi dritt nistaqsik x'inhu r-raġunament li qed iwasslek biex tagħmel din il-mistoqisja.

KAROL AQUILINA: Imma inti m'intix imħallef hawnhekk.

GLENN BEDINGFIELD: Lanqas inti m'inti mħallef.

OWEN BONNICI: Jien qed nistaqsik tgħidli ftit fejn trid tasal b'dawn il-mistoqsijiet.

IĊ-CHAIRPERSON: Huwa rilevanti fl-interess pubbliku li hemm barra jsir magħruf kif twieled dan l-imbierek proġett.

IĊ-CHAIRPERSON: Dan l-imbierek proġett konna nafu li twieled fil-Kwartieri Ġenerali tal-Partit Laburista qabel l-elezzjoni ġenerali…

GLENN BEDINGFIELD: Il-proposti tal-enerġija kienu proposti tajbin u jagħmlu sens.

IĊ-CHAIRPERSON: ...u issa f'dan l-istadju qegħdin niskopru kif twieled dan il-proġett u min kienu n-nies involuti.

Jien nimmaġina li jekk m'għandhomx problemi, suppost qegħdin jiftaħru li kienu preżenti u li kienu parti, u mhux jaħbu u intom tiġu hawnhekk tfixxklu biex ma nsirux nafu…

GLENN BEDINGFIELD: Aħna m'aħna qed infixklu xejn.

OWEN BONNICI: Imma li tistaqsi għax dak kien De La Salle u l-ieħor… Bir-rispett kollu, it's bordering on the ridiculous.

Għamillu l-mistoqsijiet pertinenti bħalma jsir f'parlamenti barra minn Malta.

KAROL AQUILINA: Irridu nfakkru li l-aħħar darba bdejt nistaqsik jekk tiftakarx min kienu n-nies preżenti, u l-ewwel għedt li ma tiftakar lil ħadd, imbagħad x'ħin bdejt nagħfsek ftit bdejt tiftakar wieħed wieħed, imbagħad bdejt tiftakar l-isem u mhux il-kunjom, imbagħad bdejt infakkrek il-kunjom…

IS-SUR DAVID GALEA: Għax bdejt nipprova niftakar.

KAROL AQUILINA: Issa inti għedtilna li fil-bidu tal-2013 mort fil-Kwartieri Ġenerali tal-Partit Laburista biex tkun parti minn dan it-team li qed jipprepara din il-pożizzjoni.

IS-SUR DAVID GALEA: Ma kontx imdaħħal f'policy; għamilt input kif spjegajt l-aħħar darba.

KAROL AQUILINA: Kont parti minn dan il-grupp li pprepara l-pożizzjoni tal-Partit Laburista biex ivara dan il-pjan dwar l-enerġija.

IS-SUR DAVID GALEA: Ma kontx parti mill-grupp, tajt ftit input.

IĊ-CHAIRPERSON: Kont parti mill-grupp u tajt ftit input.

Tajjeb hekk?

IS-SUR DAVID GALEA: Ma kontx parti mill-grupp, imma jekk tridu tgħidu hekk, għedu hekk.

Kont mistieden biex nattendi laqgħa.

Intom stedintuni hawnhekk, imma m'iniex parti minnkom.

IĊ-CHAIRPERSON: Aħna mhux stedinik, imma l-Kumitat ordnalek biex tiġi.

Hemm differenza.

IS-SUR DAVID GALEA: Għandek raġun.

IĊ-CHAIRPERSON: Jien ma naħsibx li ġegħluk tmur, inti kont entużjast biex tmur.

IS-SUR DAVID GALEA: Imma qiegħed hawnhekk u m'iniex parti mill-grupp.

OWEN BONNICI: Bir-rispett kollu, isimgħu lilkom infuskom!

Kien entużjast li jmur!

Qabel l-2013, inti mort tiltaqa' ma' Konrad Mizzi, ma' Joseph Muscat, jew ma' xi ħadd tal-Partit Laburista biex titkellem dwar dan is-settur jew le?

IS-SUR DAVID GALEA: Bħalma għedt l-aħħar darba, kont iltqajt ma' Konrad Mizzi xi darbtejn.

KAROL AQUILINA: U kont ippreparajt xi dokumenti?

IS-SUR DAVID GALEA: Kont għamilt dan l-input.

KAROL AQUILINA: Imma dan l-input x'kien?

IS-SUR DAVID GALEA: Spjegajtlek l-aħħar darba.

KAROL AQUILINA: Qed nifhem li ppreparajt xi dokument.

Għandek kopja ta' dan id-dokument?

IS-SUR DAVID GALEA: Le m'għandix.

KAROL AQUILINA: Ma żammejtx kopja ta' dan id-dokument.

IS-SUR DAVID GALEA: Dan tmien snin ilu.

KAROL AQUILINA: Jien żammejt anke ta' meta kelli…

DAVID GALEA: Ma tantx jien organizzat fil-karti.

KAROL AQUILINA: Imma ħażin.

GLENN BEDINGFIELD: Imma inti tajjeb, Onor. Aquilina.

KAROL AQUILINA: Jiġifieri qed tgħid bil-ġurament li dan id-dokument li ppreparajt għall-Partit Laburista m'għandekx kopja tiegħu, ma żammejtx kopja.

Tiftakar żgur għax imbagħad wettaqtuha wara l-elezzjoni.

IS-SUR DAVID GALEA: Informazzjoni finanzjarja, analiżi finanzjarja.

KAROL AQUILINA: U din l-analiżi finanzjarja kont għamiltha waħdek?

IS-SUR DAVID GALEA: Iva, waħdi għamiltha, ma kenitx xi analiżi kkumplikata.

KAROL AQUILIINA: Jiġifieri ma kontx involvejt lil xi terza persuna, bħal xi ħadd mill-Enemalta, forsi tkellimt miegħu?

KAROL AQUILINA: Jiġifieri inti qed tgħid li din l-informazzjoni li wżajt hija available.

KAROL AQUILINA: Għandek xi mezz kif terġa' ssib kopja ta' dan id-dokument li ppreparajt?

IS-SUR DAVID GALEA: Le, m'għandix.

KAROL AQUILINA: Ħaddieħor ippreżenta dokumenti bħalek f'dawn il-laqgħat li kellek?

IS-SUR DAVID GALEA: Fil-laqgħa li kont jien ma jidhirlix li kien hemm dokumenti oħra.

KAROL AQUILINA: Inti għedtilna li l-unika darba li mort il-Kwartieri Ġenerali tal-Partit Laburista kien fl-2013.

IS-SUR DAVID GALEA: Ma nafx jekk hux fil-bidu tal-2013 jew lejn l-aħħar tal-2012 imma in that range.

KAROL AQUILINA: Kien viċin jew 'il bogħod minn meta tħabbret il-policy dwar l-enerġija?

IS-SUR DAVID GALEA: Viċin.

KAROL AQUILINA: Issa se nurik filmat li xxandar fit-8 ta' Jannar 2013 fuq l-istazzjon Super One:

(jintwera filmat)

"...Fil-qasam tal-konsulenza u s-servizzi DNV Kema.

DNV Kema isem importanti fil-qasam tal-konsulenza u s-servizzi fl-użu ta' gass bħala sors ta' enerġija.

Id-DNV Kema, aktar minn 40 sena sservi ta' ċentru ta' għarfien għall-bini ta' infrastrutturi li joperaw bil-gass u l-użu tal-gass bħala enerġija.

DNV Kema kienet l-għażla tal-Partit Laburista għall-pjan tal-enerġija tiegħu, kumpanija ta' konsulenza li tintuża wkoll minn Enemalta.

Fil-fatt, il-Partit Laburista qabbad lil DNV Kema biex tagħmel skrutinju u awditjar tal-pjan tal-enerġija tiegħu biex il-familji u n-negozji jibbenefikaw mill-aktar roħs possibbli fil-kontijiet tagħhom b'teknoloġija aktar nadifa għall-ambjent u għas-saħħa.

Ma' One News Thomas Leonard, Senior Consultant ta' DNV Kema, jitkellem dwar ir-rwol tal-...".

KAROL AQUILINA: Qed tagħrfu lil dan ir-raġel li hawn fuq l-iscreen?

KAROL AQUILINA: Tikkonferma li dan huwa l-istess persuna li kienet preżenti miegħek ftit jiem qabel fiċ-Ċentru Nazzjonali Laburista biex tfasslu dan il-pjan?

IS-SUR DAVID GALEA: Kien preżenti f'din il-laqgħa.

KAROL AQUILINA: Din hija l-istess persuna li mbagħad kienet miegħek fl-adjudication board u f'dawn l-affarijiet kollha.

Tikkonferma?

(Ikompli jintwera l-filmat)

"...kumpanija fil-pjan tal-enerġija tal-Partit Laburista.

GLENN BEDINGFIELD: Għamilha ċara u tonda.

GLENN BEDINGFIELD: Jiġifieri ma kenitx laqgħa moħbija u sigrieta kif ippruvajtu tagħtu l-impressjoni.

Wara analiżi li għamel fuq it-teknoloġija l-ġdida li taħdem...".

KAROL AQUILINA: F'dik il-konferenza tal-aħbarijiet kien hemm preżenti…

GLENN BEDINGFIELD: Ma kenitx konferenza tal-aħbarijiet.

KAROL AQUILINA: Iva, dan huwa l-filmat tagħha.

F'dik il-konferenza tal-aħbarijiet kien hemm preżenti Konrad Mizzi, Joseph Muscat, Louis Grech u Thomas Leonard.

Tikkonferma li l-erbgħa li huma kienu preżenti għal din il-laqgħa li attendejt inti?

KAROL AQUILINA: Min minnhom ma kienx preżenti?

IS-SUR DAVID GALEA: Louis Grech żgur li le u lanqas Joseph Muscat.

KAROL AQUILINA: U tgħid dan b'ċertezza?

IS-SUR DAVID GALEA: F'din il-laqgħa ma rajthomx.

KAROL AQUILINA: Jiġifieri qed teskludi li dawn kienu preżenti għal xi laqgħa miegħek dwar dan il-pjan.

(Ikompli jintwera l-filmat)

"...bil-gass li għażel il-Partit Laburista għall-pjan tiegħu, il-konklużjoni finali min-naħa ta' DNV Kema hija li se jkun hemm roħs sostanzjali fl-ispiża tal-ġenerazzjoni tal-enerġija fuq kull unit tal-elettriku.

Fil-fatt, Thomas Leonard ikkonferma li l-pjan tal-enerġija tal-Partit Laburista se jnaqqas l-ispiża tal-ġenerazzjoni fuq kull unit tal-elettriku minn 18c, kif qiegħed issa, għal 10c fuq kull unit.

Tnaqqis fl-ispiża tal-ġenerazzjoni fuq kull unit tal-elettriku jagħmilha possibbli li jkun hemm roħs fil-kontijiet tad-dawl u l-ilma għall-familji u n-negozji kif qed jipproponi l-Partit Laburista".

KAROL AQUILINA: Fl-intervista Thomas Leonard isemmi kalkolu ta' kemm jiġi jqum biex tipproduċi l-elettriku f'Malta, imbagħad ir-return on investment li tagħmel minnu.

Inti kellek sehem f'dan il-kalkolu?

IS-SUR DAVID GALEA: Jien tajt l-input tal-baseline.

IS-SUR DAVID GALEA: Bażikament taqbad il-published accounts ta' Enemalta, tara x'inhuma l-costs, imbagħad tipproġetta l-baseline cost ta' dak l-ammont li Enemalta qed tonfoq over a period of time.

KAROL AQUILINA: Jiġifieri inti qed tgħid li sat-8 ta' Jannar din il-laqgħa kienet saret żgur.

Naqblu li qed tgħid hekk?

KAROL AQUILINA: Wara t-8 ta' Jannar kellek sehem ieħor?

Fil-perjodu sal-elezzjoni ġenerali x'sehem tajt?

Kellek xi laqgħat oħra, jew forsi intervisti?

KAROL AQUILINA: Jew forsi mort tispjega lil xi ħadd dwar x'qed jagħmel il-Partit Laburista, jew ippreparajt xi dokument aktar dettaljat?

Għamilt xi ħaġa minn dawn?

IS-SUR DAVID GALEA: Ma nafx ngħidlek, ma niftakarx.

KAROL AQUILINA: F'din il-laqgħa li kien hemm, min kien hemm aktar?

Min kien qed jgħaqqad kollox flimkien?

IS-SUR DAVID GALEA: Jien ma kontx qed immexxi, jiġifieri ma nafx ngħidlek.

KAROL AQUILINA: Però kont qed tipparteċipa u kont taf min huma n-nies.

Jien għamilt analisi finanzjarja, u dik tista' tagħmilha waħdek.

KAROL AQUILINA: Apparti Thomas Leonard, min kien hemm aktar?

Kien hemm xi ħaddieħor?

Ma niftakar lil ħadd aktar.

KAROL AQUILINA: Inti żgur ma tiftakar lil ħadd aktar?

IS-SUR DAVID GALEA: Ma niftakar lil ħadd aktar.

KAROL AQUILINA: Mela ħa nurik filmat u għidli jekk tiftakarx lil dan.

Dan huwa filmat li xxandar fis-7 ta' Marzu 2013.

GLENN BEDINGFIELD: Ixxandar pubblikament fl-aħbarijiet fejn issemmew in-nies…

KAROL AQUILINA: Dan huwa filmat li xxandar ftit jiem qabel l-elezzjoni ġenerali.

ALEX MUSCAT: Qed nifhem li dan kollu huwa pubbliku, jiġifieri m'hemm xejn sigriet.

Għalhekk ma jistax jiftakar għax huwa pubbliku!

ONOR ALEX MUSCAT: Dan ir-rappurtaġġ – u għall-bżonn nitolbu lill-Awditur Ġenerali jiġi mal-mejda –…

KAROL AQUILINA: Mela inti bil-ġurament qed tgħid…

ALEX MUSCAT: Issa agħti ċans għax aħna m'aħniex qegħdin hawn biex insaħħnu s-siġġu!

L-NAO daħal fuq l-istazzjon One u fuq jekk kienx hemm din il-proposta tal-Partit Laburista?

KAROL AQUILINA: Daħal fuq jekk kienx hemm il-proposta qabel l-elezzjoni ġenerali mal-Partit Laburista.

ALEX MUSCAT: Hekk hu.

Il-proposta kienet ċara; proposta tal-Partit Laburista li nraħħsu l-kontijiet u li mmorru għal enerġija aktar nadifa.

KAROL AQUILINA: Fit-terms of reference tal-Awditur Ġenerali hemm miktub, iva, li daħal.

ALEX MUSCAT: X'inhi r-rilevanza ta' dawn il-mistoqsijiet?

KAROL AQUILINA: Ir-rilevanza naraha jien.

ALEX MUSCAT: Din x'attitudni hi!?

IĊ-CHAIRPERSON: S'issa stabbilixxejna li s-Sur David Galea…

ALEX MUSCAT: ...għen lill-Partit Laburista biex il-pjan tal-enerġija tiegħu…

IĊ-CHAIRPERSON: U wara spiċċa Programme Director.

Is-Sur Thomas Leonard kien għen lill-Partit Laburista u spiċċa membru tal-kumitat li evalwa dan it-tender.

Dan huwa rilevanti.

Issa għalik, dan jista' jkun tajjeb u jista' ma jkun hemm xejn ħażin fih, ħaddieħor jista' jgħid li dak huwa ġenn…

GLENN BEDINGFIELD: Mela diġà stabbilixxejthom dawn il-fatti.

KAROL AQUILINA: Qed jgħidhom hu.

IĊ-CHAIRPERSON: Hawn min jgħidlek, u donnu intom ukoll, li hija xi ħaġa tajba ħafna li toqgħod tiltaqa' fil-Kwartieri Ġenerali tal-Partit Laburista u wara tpoġġi lil dawk in-nies fil-kumitat tal-għażla.

ALEX MUSCAT: Sur President, biex inkunu korretti, dawn huma fatti pubbliċi.

Jekk DNV Kema għamlet awditjar ta' proposta elettorali qabel biss daħlet fis-seħħ, kienet xi ħaġa, minn dak li qed jurina l-Onor.

Aquilina, pubblika, inkluż l-ismijiet tan-nies.

Jiġifieri ma kien hemm xejn mistur jew moħbi.

IĊ-CHAIRPERSON: Għalik.

ALEX MUSCAT: Mhux għalija; huwa stat ta' fatt. Ma kien hemm xejn mistur, xejn moħbi, u kollox huwa pubbliku.

Qed naqblu li ma kien hemm xejn mistur u xejn moħbi.

L-Onor.

Aquilina għamel eżerċizzju interessantissimu biex jerġa' jfakkar lil kulħadd li dan kollu kien pubbliku.

KAROL AQULINA: Għax għandu memorja fqira.

ALEX MUSCAT: Dan xi statement hu!?

U ejja!

IĊ-CHAIRPERSON: Onor. Muscat, jien m'għandix dubju li hemm barra kulħadd jifhem li huwa rilevati u fl-interess pubbliku li nkunu nafu li nies li kienu f'laqgħat fil-Kwartieri Ġenerali tal-Partit Laburista qabel l-elezzjoni spiċċaw fil-kumitat tal-għażla.

Issa inti tista' tgħidli li m'hemm xejn ħażin b'daqshekk għax kienet pubblika, hawn min jgħidlek li kienet idea tajba, u hawn min jgħidlek li dan huwa skandlu.

Kulħadd jiġġudika kif għandu jiġġudika, imma li huwa rilevanti naħseb li lkoll naqblu.

Issa intom tistgħu tgħiduli li għamel sew il-Partit Laburista li kienu jiltaqgħu fil-Kwartieri u l-għada tal-elezzjoni poġġihom fil-bord.

Jien qed nifhem li intom qed tgħidu li sewwa għamel, u hawn min jgħid li le, l-affarijiet ma jsirux hekk, imma lkoll naħseb li naqblu li dawn huma rilevanti għall-każ.

Jien qed nifhem li hawn numru minna li għandhom impenn b'mod immedjat u allura s-seduta, sfortunatament, ikollha tagħlaq dalwaqt.

KAROL AQUILINA: Ħalli niċċaraw din.

Sur Galea, inti qiegħed tgħid li mal-Partit Laburista, qabel l-elezzjoni ġenerali, in-nies li tiftakar inti li kienu nvoluti huma inti, Konrad Mizzi, Edward Scicluna…

IS-SUR DAVID GALEA: Rajtu fil-kuritur, ma nafx jekk kienx daħal.

KAROL AQUILINA: Imma kien involut jew le?

IS-SUR DAVID GALEA: F'din il-laqgħa ma kienx hemm.

KAROL AQUILINA: Mela ħa nnaqsu wieħed.

Imbagħad kien hemm Thomas Leonard.

Aħseb ftit jekk kienx hemm xi ħaddieħor involut qabel l-elezzjoni li mbagħad spiċċa involut ukoll fil-proġett ta' ElectroGas.

Diġà għedniha l-aħħar darba din.

GLENN BEDINGFIELD: Wieġbek, qallek li ma jiftakarx.

KAROL AQUILINA: Jiġifieri qed tgħid bil-ġurament li ma tiftakarx.

KAROL AQUILINA: Mela ħa nurik:

(jintwera filmat)

"...enerġija li kien ippreżentat tul din il-kampanja elettorali..."

Naqblu li din il-persuna li qegħdin naraw hija Thomas Leonard?

(ikompli jintwera l-filmat)

One News tkellem ma' Sven Lataire li huwa l-LNG Global Manager mal-kumpanija internazzjonali SGS".

IS-SUR DAVID GALEA: Dan ma kienx fil-laqgħa.

KAROL AQUILINA: Dan hawnhekk qed jagħti endorsement lill-Partit Laburista u qed jikkummenta dwar… Dan kien involut jew le?

IS-SUR DAVID GALEA: Ma rajtux f'din il-laqgħa.

KAROL AQUILINA: Taf li kien involut qabel l-elezzjoni mal-Partit Laburista?

GLENN BEDINGFIELD: Ma kienx involut.

(Interruzzjonijiet)

OWEN BONNICI: L-Onor.

Aquilina qed jipprova jgħid li dan kien involut qabel.

KAROL AQUILINA: Iva, qabel l-elezzjoni.

OWEN BONNICI: Is-sinjur qed jgħid li hu ma jafx.

Hu qed jgħid li ma rahx fil-laqgħat.

IĊ-CHAIRPERSON: Jirriżulta għax hemm il-filmat li qabel l-elezzjoni dan Sven Lataire kien qed jitkellem fuq il-proġett ta' Enemalta.

Fuq il-mistoqsija jekk jiftakarx kienx preżenti, ix-xhud qed jgħid li le.

KAROL AQUILINA: Però taf li kien involut qabel l-elezzjoni?

KAROL AQUILINA: U qed tagħrfu.

IS-SUR DAVID GALEA: Iva, nagħrfu.

KAROL AQUILINA: L-ewwel darba li ltqajt ma' Sven Lataire meta kien?

Wara l-elezzjoni ġenerali jew qabel?

IS-SUR DAVID GALEA: Wara l-elezzjoni żgur.

Waqt il-proġett.

KAROL AQUILINA: Min laqqgħek ma' Sven Lataire?

IS-SUR DAVID GALEA: Qed tistaqsini domandi li ma nistax…

KAROL AQUILINA: Ħa nieqaf hawnhekk għal-lum u nkomplu darb'oħra.

IĊ-CHAIRPERSON: F'dan l-istadju l-Kumitat qed jiġi aġġorant għal ġurnata u ħin li jiġu kkomunikati aktar tard.

Fit-3:15 p.m. il-Kumitat aġġorna.


KUMITAT PERMANENTI DWAR IL-KONTIJIET PUBBLIĊI

LAQGĦA NRU 79

L-Erbgħa, 3 ta' Marzu, 2021.

IlKumitat Permanenti dwar ilKontijiet Pubbliċi ltaqa' filParlament, ilBelt Valletta, fis-2:02 p.m.

L-Onor.

Beppe Fenech Adami, President tal-Kumitat, ippreseda.

PREŻENTI

L-Onor.

Alex Muscat, Segretarju Parlamentari għaċ-Ċittadinanza u l-Komunitajiet; l-Onor.

Owen Bonnici, Ministru għar-Riċerka, Innovazzjoni u l-Koordinazzjoni tal-Istrateġija wara Covid-19) (sostitut tal-Onor.

Clayton Bartolo, Ministru għat-Turiżmu u l-Protezzjoni tal-Konsumaturi); u l-Onor.

L-Iskrivana qalet it-talba.

Il-Minuti tal-Laqgħa Nru 78, li saret fis-17 ta' Frar 2021, ġew konfermati.

Email datata 9 ta' Frar 2021, mibgħuta mill-Uffiċċju Nazzjonali tal-Verifika, li tinkludi informazzjoni mitluba mill-Kumitat f'Laqgħa Nru. 75.

Letter of engagement, datata 20 ta' Frar 2019, mibgħuta mis-Sur David Galea, fuq talba tal-Kumitat.

An Analysis of NAO's Salient Conclusions – PPA & GSA, mibgħut mis-Sur David Galea fuq talba tal-Kumitat.

Ruling mogħti mill-Ispeaker Anġlu Farrugia fis-Seduta 430 tat-22 ta' Frar 2021 fuq talba tal-Kumitat dwar talbiet għal informazzjoni addizzjonali.

Iċ-Chairman qal li wara li issa kien ġie mogħti r-ruling mill-Ispeaker, il-Kumitat seta' jitlob mingħand Enemalta l-informazzjoni li kien talab l-Onor.

Ryan Callus fil-laqgħa preċedenti, u ċioè lista ta' shipments ta' liquefied natural gas li saru sal-ġurnata li fiha tingħata t-tweġiba għall-istess talba, bid-data tal-provvista, il-volum, u l-prezz imħallas għal kull shipment separat, lit-tanker ta' ElectroGas.

Għar-rigward tal-korrispondenza li għaddiet bejn l-Uffiċċju Nazzjonali tal-Verifika u James Caterers Limited iċ-Chairman qal li l-Kumitat, b'mod unanimu, kien qiegħed jikkundanna kwalunkwe forma ta' attitudni, hi x'inhi u ġejja minn fejn ġejja, li b'xi mod tista' tiġi nterpretata bħala intimidazzjoni fl-operat tal-Uffiċċju tal-Awditur Ġenerali.

Huwa żied jgħid li, in vista tal-fatt li l-Ispeaker tal-Kamra ġiet komunikata lilu din il-korrispondenza, il-Kumitat kien qed jitolbu jara hu jekk dak li qed jikkontendi l-Awditur Ġenerali jikkostitwixxix xi forma ta' ksur ta' privileġġ jew xi ksur ta' xi regolamenti li jirregolaw lill-Kumitat, lill-Uffiċċju tal-Awditur Ġenerali u lill-Parlament, u jekk ikun l-każ, l-Ispeaker jieħu l-provvedimenti opportuni.

KONTINWAZZJONI TAL-EŻAMI TAR-RAPPORT TAL-AWDITUR GENERALI INTITOLAT "AN INVESTIGATION OF MATTERS RELATING TO THE CONTRACTS AWARDED TO ELECTROGAS MALTA LTD.

154 u 154a).

Il-Kumitat irriżuma mis-17 ta' Frar 2021 id-diskussjoni dwar dan ir-rapport.

Fis-2:19 p.m. is-Sur David Galea daħal fil-Kamra tal-Kumitat biex ikompli jagħti x-xhieda tiegħu bil-ġurament li kien ingħata f'laqgħa preċedenti.

Qabel beda jagħti x-xhieda tiegħu għal din il-laqgħa s-Sur Galea talab, u ngħata permess, jagħmel statement.

Fit-3:13 p.m. is-Sur Galea spiċċa jagħti x-xhieda tiegħu għal din il-laqgħa.

Id-diskussjoni dwar dan ir-rapport kienet interrotta u baqgħet aġġornata.

Fit-3:15 p.m. iċ-Chairman aġġorna l-Kumitat għal data li kellha tiġi kkomunikata aktar 'il quddiem.

SKRIVANA TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees kon


KUMITATI TAL-KAMRA TAD-DEPUTATI

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI AĠĠUNT

AVVIŻ LILL-

Onor. Clyde Caruana, Ministru għall-Finanzi u x-Xogħol

Onor. Silvio Schembri, Ministru għall-Ekonomija u l-Industrija

Onor. Clayton Bartolo, Ministru għat-Turiżmu u l-Protezzjoni tal-Konsumaturi

Laqgħa Nru 43

It-Tlieta, 9 ta' Marzu 2021, fl-4.30 p.m.

L-Onor.

Anthony Agius Decelis, President tal-Kumitat għall-Konsiderazzjoni ta' Abbozzi ta' Liġi Aġġunt, javża li l-Kumitat se jiltaqa' nhar it-Tlieta, 9 ta' Marzu 2021, fl-4.30 p.m. fil-Kamra tal-Kumitati fil-Parlament b'din l-aġenda:-

Konferma tal-Minuti;

Abbozz Nru 199 – Abbozz ta' Liġi li jemenda Atti Varji tat-Taxxa – Ministru għall-Finanzi u x-Xogħol.

8 ta' Marzu 2021 SKRIVAN TAL-KAMRA

Proceedings, agenda, minutes and transcripts of the parliamentary committees kuna


KUMITATI TAL-KAMRA TAD-DEPUTATI

KUMITAT PERMANENTI DWAR L-AMBJENT

U L-IPPJANAR TAL-IŻVILUPP

AVVIŻ

Laqgħa Nru 29

It-Tlieta, 9 ta' Marzu, 2021 fl-4:30 p.m.

L-Onor.

Joe Mizzi, President tal-Kumitat Permanenti dwar l-Ambjent u l-Ippjanar tal-Iżvilupp, javża li l-Kumitat se jiltaqa' nhar it-Tlieta, 9 ta' Marzu, 2021 fl-4:30 p.m. fil-Kamra tal-Kumitati fil-Parlament b'din l-aġenda:-

Konferma tal-Minuti; u

2 ta' Marzu 2021 SKRIVAN TAL-KAMRA

Proceedings, agenda, minutes and transcripts of the parliamentary committees dev


KUMITAT PERMANENTI DWAR L-AMBJENT U L-IPPJANAR TAL-IŻVILUPP

(Rapport Uffiċjali u Rivedut)

Laqgħa Nru 29

It-Tlieta, 9 ta' Marzu 2021

Stampat fl-Uffiċċju tal-Iskrivan

Prezz €2.50

Laqgħa Nru 29

It-Tlieta, 9 ta' Marzu 2021

Il-Kumitat iltaqa' fil-Parlament, il-Belt Valletta, fl-4:42 p.m.

Il-Minuti tal-Laqgħa Nru 28, li saret fit-2 ta' Frar 2021, ġew konfermati.

PARTIAL LOCAL PLAN REVIEW AND THE CENTRAL MALTA LOCAL PLAN – AREA OF CONTAINMENT TAL-ĦANDAQ IN ĦAL QORMI (PHASE 3)

IĊ-CHAIRPERSON (Onor. Joe Mizzi): Insellmilkom.

Bħalma nagħmel is-soltu, se nibda billi nsejjaħ lill-Ministru sabiex jagħmel introduzzjoni fil-qasir, imbagħad nistieden lit-tekniċi ħalli jagħmlu spjegazzjoni dwar il-pjan, imbagħad wara, peress li m'hawnx NGOs li talbu biex jagħmlu intervent, nistieden lill-Membri tal-Kumitat sabiex jagħmlu l-mistoqsijiet jew kummenti tagħhom.

AARON FARRUGIA (Ministru għall-Ambjent, it-Tibdil fil-Klima u l-Ippjanar): Grazzi, Sur President.

Qegħdin hawnhekk sabiex inħarsu lejn partial review tal-pjan lokali tal-Ħandaq Qormi area of containment (AoC).

Dan il-proċess ilu għaddej minn Ġunju 2016 fejn dakinhar kien hemm pubblikazzjoni tal-oġġettivi fil-partial plan local review.

Imbagħad, f'Settembru 2017 kien hemm il-pubblikazzjoni tad-draft policy, u fl-2019/2020 sar transport impact assessment (TIA) – ittieħed ħafna żmien għax kien hemm xi issues bl-assessment – imbagħad fi Frar ta' din is-sena, jiġifieri ftit tal-ġimgħat ilu, kien hemm il-pubblikazzjoni tar-revised draft policy.

Għaldaqstant issa wasalna biex qegħdin inħarsu lejn il-permitted land uses ta' dan il-local plan review li se jinkludi Class 4A – offices, Class 4B – retail, Class 5A – light industry, Class 5B – general industry, u Class 6A – warehousing.

Hawnhekk qed nitkellmu dwar comprehensive planning u f'dak li għandu x'jaqsam mat-talbiet mill-Planning Authority (PA) is-centrally located green strip qed tinbidel, dak li qed insejħulu 5% amenity space f'żona B, kif ukoll il-greening tal-faċċata ta' dawn il-postijiet u allura l-bżonn ta' green facade li ssebbaħ il-madwar.

In a nutshell dak huwa l-iskop għalfejn qegħdin niltaqgħu hawnhekk illum.

IĊ-CHAIRPERSON: Nirringrazzjak.

Nistieden issa lit-teknici sabiex jagħmlu l-preżentazzjoni min-naħa tagħhom.

IL-PERIT JOSEPH SCALPELLO (Uffiċjal fl-Awtorità tal-Ippjanar): Grazzi, Sur President.

Se nibda billi nagħti ftit overview tal-planning process li ninsabu għaddejjin bih dwar l-area tal-Ħandaq, li fl-2006 kienet saret AoC fil-Central Local Plan.

Bħalissa qegħdin naraw mappa li qed tagħti idea ġenerali tal-location.

Qed nitkellmu dwar l-area bil-perimeter vjola; tnejn mill-areas bil-perimeters sofor diġà huma industrial areas jew inkella AoC tas-south, u fuq il-lemin hemm St Ignatius College.

Biex nieħdu idea tal-area li qegħdin nitkellmu fuqha ngħid li l-urban area to the north hija Ħal Qormi u l-urban area to the south-east huwa Ħal Farruġ.

Issa se ngħaddi sabiex nagħti ftit dettalji dwar is-sit innifsu.

Is-sit huwa mmarkat bil-boundary aħmar, u qegħdin naraw li huwa l-istess bħal dak bil-boundary vjola li rajna li kien il-boundary tal-pjan lokali tal-2006.

Bħala site area hija ta' 68,200 metru kwadru, 23% minnha hija diġà mibnija, filwaqt li 77% tas-sit għadu mhux żviluppat.

Kif diġà spjega l-Ministru, s'issa għaddejna minn tliet stadji; kellna l-objettivi li ħarġu f'Ġunju 2006, abbażi ta' dik il-gwida ppreparajna d-draft policy li ġiet ippubblikata f'Settembru 2017, u wara li kien hemm il-konsultazzjoni u wara li sar it-TIA, issa qed nipproponu emendi għall-policy tal-2017.

Kif rajtu, l-art għadha mhijiex żviluppata u allura kien hemm bżonn li jiġu stabbiliti d-development parameters, jiġifieri x'inhu l-użu tal-art, kemm hu għoli l-bini u r-road alignments tal-area – niġbed l-attenzjoni wkoll li s-sit, bħala AoC diġà huwa kopert b'policy, u allura dan ir-review jaqa' taħt il-gwida li toffri dik il-policy – u li jekk se nagħmlu pjan ġdid irid ikun hemm titjib fiż-żona.

Issa se ngħid fuq fuq x'kienet tgħid il-policy fl-2017 biex nifhmu aktar it-tibdil li qegħdin nipproponu.

Fuq l-iscreen qegħdin naraw l-iskema li ppubblikajna fl-2017 li biha ntroduċejna t-toroq il-ġodda u li huma mmarkati bil-kulur isfar, il-parti mmarkata bil-kulur vjola hija l-art li kienet zoned for industrial use, jiġifieri industrial u warehouses, u dik immarkata bil-kulur blu skur kienet il-parti kummerċjali, jiġifieri retail u uffiċini.

L-għoli fiż-żona kollha dejjem kien ta' 15.4 metri, u konna pproponejna dak li sejjaħna l-green strip fil-biċċa tan-nofs tal-iskema biex toħloq a green element fis-sit.

L-art imbagħad qsamniha f'żewġ subzones jiġifieri Zone A u Zone B. L-idea wara dan kienet li, filwaqt li Zone A, li hija mmarkata bil-boundary aħmar, hija diġà committed, jew b'bini eżistenti jew bil-permess ta' żvilupp, u allura l-parametri kienu diġà bejn wieħed u ieħor stabbiliti, Zone B, li hija mmarkata bil-boundary l-blu, ma kienx għad hemm commitment fiha u allura stajna nintervjenu b'mod aktar dirett.

Bħala land uses, kif diġà ntqal, kien hemm uffiċini, retail, industrial u warehousing.

Bħala għoli huwa ta' 15.4 metri, u kellna wkoll gwida fuq id-diżinn li ma jridx ikun hemm blank party walls u li jekk l-iżvilupp iħares fuq l-ODZ, speċjalment fil-biċċa li tħares fuq Triq Gużè Duca, allura għandu jkun hemm adequate site elevations iddiżinjati.

Kien hemm ukoll il-bżonn ta' comprehensive planning.

F'dak l-istadju, fl-2017, konna qegħdin ngħidu li l-comprehensive planning irid isir sont l-iskema li ppubblikajna aħna biex b'hekk naċċertaw li l-infrastruttura, speċjalment it-toroq u l-landscaping, issir b'mod ħolistiku u dan għall-ispejjeż tal-iżviluppatur.

Konna għedna wkoll li l-parking requirements kollha jridu jkunu pprovduti on site, jiġifieri għedna li ma tistax tintuża l-iskema tal-EU Integration Facility (EUIF) fejn tħallas ammont ta' flus minflok tipprovdi parking, u kien hemm ukoll issue fuq l-aċċess minn Trq il-Ħandaq.

Konna għamilna wkoll kundizzjoni li ma jistax isir loading and unloading fit-triq.

Il-konsultazzjoni tal-2017 irriżultat fi tmien sottomissjonijiet, tnejn minnhom kienu mill-pubbliku inġenerali, erbgħa saru mis-sidien tal-art f'din l-area, waħda mill-kunsill lokali ta' Ħal Qormi, u waħda mingħand l-Environment and Resources Authority (ERA).

Fost il-punti li ssemmew f'dawn it-tmien sottomissjonijiet, kien hemm l-issue għax l-art għadha mhijiex żvluppata u allura m'għandhiex tiġi żvluppata aktar, kien hemm talba biex tiżdied aktar art mal-AoC, kien hemm oġġezzjoni minn wieħed mis-sidien fuq waħda mit-toroq, li konna qed nipproponu li tgħaddi fuq l-art tiegħu, kien hemm ukoll oġġezzjoni fuq l-alignments għax kien hemm suġġerment li l-alignments jistgħu jsiru aħjar biex ma jkunx hemm framentazzjoni tal-proprjetà, kien hemm suġġerment li l-commercial ikun fuq Zone A ukoll u mhux fuq Zone B biss, u li għandhom jiżdiedu l-building heights.

Imbagħad kien hemm numru ta' sidien li bagħtu skema alternattiva għal dik li kienet ipproponiet l-Awtorità, li l-ġist tagħha kienu żewġ punti, u ċioè li t-toroq għandhom ikunu kollha 44 pied, jiġifieri 13.7 metri, u kien hemm ukoll concern fuq dik il-green strip li wrejt, għax intqal li jekk din ħadd ma jieħu ħsiebha tista' fil-fatt tkerraħ l-area minflok isservi ta' amenity.

Is-suġġerimenti li għamlet ERA kienu li l-uses ma jkunux limitati biss għall-commercial u industrial, li jkun hemm aktar kontroll fuq l-iżvlupp meta jħares fuq l-ODZ, li jkun hemm requirement ta' environmental management systems, li l-infrastruttura kollha għandha ssir b'mod komprensiv, li għandhom jiġu ppreparati storm water management plan u waste management plan, u li għandu jkun hemm aktar dettalji dwar il-landscaping li qed jiġi propost fl-area.

Issa se nuri l-proposti li għamlu s-sidien.

Fuq il-lemin qegħdin naraw l-iskema li ppreparat l-Awtorità, u fuq ix-xellug nistgħu naraw is-suġġerment alternattiv li għamlu s-sidien, fejn tneħħiet il-green strip u l-blocks tqassmu b'mod differenti.

U issa qegħdin naraw l-oġġezzjoni li semmejt dwar l-alignment, fis-sens li l-PA għaddiet it-triq dritta, u peress li l-ownership idur b'"dan" il-mod, allura l-argument kien li "hawnhekk" se jinħoloq feles ta' art li mhux se jkun fabbrikabbli u allura s-suġġeriment kien li t-triq "hawnhekk" titwessa' biex issegwi l-property boundary.

Oġġezzjoni oħra kienet mis-sid ta' "din" is-sit li qed naraw issa, li kien qed joġġezzjona għal "din" it-triq, għax qal li jekk tiġi mplimentata se taqta' madwar 25% mid-developable area, u bħalissa qegħdin naraw l-area li semmejtilkom li dwarha l-individwu talab li tikber l-AoC.

"Dan" huwa s-sit ta' min kiteb, u jekk tarawha in relation mal-area li qed nitkellmu fuqha, dan is-sit jiġi "hawnhekk" mentri aħna dejjem konna qed nitkellmu fuq replanning ta' "din" iż-żona.

Imbagħad kien hemm il-kummenti li rċevejna mingħand dan il-Kumitat fl-2017 fejn ġie suġġerit li għandu jkun hemm titjib ta' Sqaq it-Tiġieġ, li l-main road li konna qegħdin nipproponu jsir utilizzazzjoni aħjar tagħha billi jiżdied il-parking provision, li jinħolqu pedestrian passages ħalli jinfetħu faċċati ġodda minħabba li kien hemm concern dwar il-blank walls li jistgħu jħarsu fuq Triq l-Imdina jew Triq Ġużè Duca, li jsiru diskussjonijiet ma' Transport Malta dwar is-circulation u t-toroq speċjalment peress li hemm kulleġġ just across the road, u li jkun hemm waste management tajjeb fis-sit.

Wara l-kummenti tal-pubbliku u ta' dan il-Kumtiat kienet ittieħdet deċiżjoni li jsir TIA fuq il-pjan.

Peress li dan l-istudju influwenza mhux ħażin l-emendi li qed nipproponu, se ngħid fuq fuq x'kien il-kontenut tiegħu u l-konklużjonijiet.

Dan l-istudju analizza erba' design options, u għal kull option ikkunsidra żewġ xenarji ta' density; f'wieħed minnhom tliet sulari u setback u fix-xenarju l-ieħor żewġ sulari u setback fejn allura d-density tkun ħafna inqas.

Imbagħad għamel forecasting dwar it-traffiku li se jkun iġġenerat fl-2023 meta l-istudju identifika li se jibda jopera, imbagħad five years in operation, jiġifieri fl-2028.

Jiġifieri dawk huma l-erba' options, u għal kull option hemm żewġ xenarji biex nistabbilixxu l-overall density.

Nista' ngħidilkom li l-proposta li qed nagħmlu issa se tintrabat ma' dan l-ammont, jiġifieri qed nitkellmu fuq dak l-ammont ta' żvilupp on site.

The main conclusion of the study kienet li considering l-iżvilupp li qed isir fl-area u anke jekk tieħu n-natural growth in traffic, dejjem kien se jkun hemm bżonn ta' upgrading tar-road network.

Dawn kienu s-suġġerimenti li l-PA, Transport Malta u Infrastructure Malta qed jipproponu għall-upgrading ta' din l-area.

Jiġifieri għandna tliet junctions, imbagħad titjib f'dik l-istretch ta' Triq Ġużè Duca mmarkata bl-aħmar.

Bħala scenarios u options li wrejtkom, ukoll sar scaling tagħhom, u mil-lat ta' traffiku u circulation option 1 scenario 2 kien dak li huwa rrikkmandat u li wrejtkom qabel.

Option 4 scenario 2 se joħloq problemi fl-2028 u allura jiġi s-second priority, u option 3 mhijiex feasible u allura ma kenitx rikkmandata.

Issa se nidentifika l-emendi li qed nipproponu għall-policy li kellna fl-2017.

L-aktar kriterju importanti kien li issa qed nistabbilixxu d-density tal-area, jiġifieri fejn qabel kellna area li tista' tiġi żviluppata u height limitation biss, issa qed nistabbilixxu density ratio ta' 2.75 metri.

Imbagħad meta taħdem l-area jiġi dak l-ammont li semmejt fuq il-mappa.

Il-vehicular routes kollha ġew standard width ta' 13.7 metri, li huwa 44 feet, inkludejna żewġ pedestrian links biex nindirizzaw il-concern ta' dan il-Kumitat u l-oġġezzjoni li kien hemm minn wieħed mil-land owners.

Il-green strip li kienet proposta fl-2017 issa ġiet replaced b'general requirement ta' 5% amenity space min-naħa tal-iżviluppatur, saret emenda fuq il-land uses ta' Zone B, jiġifieri fejn qabel il-commercial kien ristrett għall-parti li tħares fuq Triq Ġużè Duca u l-bqija kienet kollha industrial, żdiedu l-uffiċini fuq Zone B as a whole, però qed nipproponu li jekk isir hekk, l-ammont ma jaqbiżx l-10,000 metru kwadru.

Il-comprehensive planning, minflok mhu se jkun ibbażat fuq l-iskema li ppreparat l-Awtorità, se jkun ibbażat fuq il-boundaries tal-land ownership kif fil-fatt bagħtuhomlna s-sidien bħala parti mill-konsultazzjoni.

Żidna wkoll mandatory requirement fuq green infrastructure, jiġifieri vertical walls, green facades, eċċ. Mit-TIA ħareġ li l-proposta oriġinali li l-parking kollu jrid ikun ipprovdut on site kien se jaggrava aktar is-sitwazzjoni tat-traffiku u allura issa qed nissuġġerixxu li l-option li l-iżviluppatur juża l-EUIF minflok jipprovdi parking tkun applikabbli.

Suġġeriment ieħor li ħareġ mit-TIA kien li fejn hemm comprehensive planning dawn għandhom ikunu supported bi green transport plans.

Jiġifieri l-iskema issa se tkun b'dan il-mod, u kif tistgħu taraw, l-ikbar tibdil kien fis-central green strip li issa tneħħiet però fl-area mmarkata biċ-ċirku aħmar se jkun hemm dak ir-requirement tal-5% open space.

Iż-żona l-ħadra issa qed tinkludi wkoll uffiċini, dejjem bil-capping ta' 10,000 metru kwadru, u "dawn" huma l-pedestrian links li semmejt li fejn qabel "hawnhekk" kien hemm triq tgħaddi straight through, "din" l-istretch ġiet mibdula f'pedestrian foothpath.

U hawnhekk ukoll qed nissuġġerixxu li jiġi nkluż pedestrian foothpath ġdid biex jindirizza l-issue tal-blank walls.

Bħalissa qegħdin naraw il-comprehensive planning areas li tkellimt fuqhom, li jfisser li "dawn" l-erba' areas jridu jiġu ppjanati b'mod ħolisitku, jiġifieri meta xi ħadd se japplika għal permess, irid isegwi dawk il-boundaries.

Nagħlaq billi ngħid li l-konsultazzjoni tagħlaq fl-1 ta' April u qegħdin naraw l-email address li qed nirċievu s-sottomissjonijiet fuqu.

IĊ-CHAIRPERSON: Nirringrazzjak.

Hawn mistoqsijiet jew kummenti?

L-Onor.

HERMANN SCHIAVONE: Perit, l-ewwel nett irrid nirringrazzjak tal-preżentazzjoni li tajtna.

Semmejt oġġezzjoni li saret minn owner li kienet se tgħaddi t-triq mill-proprjetà tiegħu, u għedt li issa se ssir pedestrian.

Jiġifieri dan se jsolvi l-problema biex ma neħdux 25% tal-art ta' dan l-individwu?

Barra minn hekk, se jkun hemm green spaces fl-area?

Kemm se tkun tesa' karozzi pparkjati ż-żona kollha?

Iż-żona kollha se jkollha l-istess height limitation?

IĊ-CHAIRPERSON: Grazzi.

Hawn aktar mistoqsijiet jew rimarki min-naħa tal-Membri tal-Kumitat?

Ma jidhirx li hawn għalhekk nistieden lill-Perit Scalpello sabiex, jekk jogħġbu, jirrispondi għad-domandi.

IL-PERIT JOSEPH SCALPELLO: Rigward il-pedestrian foothpath qed nitkellmu fuq "din" il-proposta, li issa se tkun wisa' ta' tliet metri u allura l-ammont li se jittieħed mit-triq naqas drastikament, u fil-fatt din kienet proposta li saret mill-owner stess, jiġifieri fis-sottomissjonijiet li bagħtilna ssuġġerixxa li jkun hemm il-pedestrian foothpath.

Bħala green spaces se jkollna l-kundizzjoni li 5% ta' blocks B1, B2 u B3 se jkun bħala public open space.

Indikajna fejn għandu jiġi located fid-diżinn, jiġifieri ma jistax ikun hemm anywhere within the site.

L-idea kienet li aħna noħolqu ċentru ġdid f'din il-junction bil-public open space u l-green area f'dik iż-żona.

Għar-rigward ta' parking il-PA għandha l-parking standards skont l-iżvilupp, jiġifieri meta japplikaw se jiġi stabbilit l-ammont ta' żvilupp u l-użu, u minn dak joħroġ il-bżonn ta' parking provision.

Bil-policy li qegħdin nipproponu issa, dak l-ammont kemm jista' jkun jiġi pprovdut on site, jiġifieri jekk, pereżempju, tidħol applikazzjoni fuq il-comprehensive planning area l-ħadra u nistabbilixxu li hemmhekk hemm bżonn 200 parking spaces, aħna se nippruvaw li kemm jista' jkun dawk il-200 parking spaces ikunu fuq dak is-sit.

Jekk għal raġunijiet tekniċi u operattivi jkun hemm xi shortfall, jiġifieri jipprovdi 170 spazju ta' parkeġġ, id-differenza jkun jista' jħallashom fil-EUIF.

Il-height limitation hija kullimkien l-istess, jiġifieri ta' 15.4 metri.

IĊ-CHAIRPERSON: Nirringrazzjak.

L-Onor.

Schiavone xtaq jagħmel mistoqsija oħra.

HERMANN SCHIAVONE: Xtaqt nistaqsi jekk l-issues imqajma fl-oġġezzjonijiet li kien hemm għal dan l-iżvlupp ġewx indirizzati kollha.

IL-PERIT JOSEPH SCALPELLO: Iva, naħseb li l-issues inġenerali ġew milqugħa tramite emendi li saru jew policy reform.

IĊ-CHAIRPERSON: Grazzi.

Se npoġġi issa l-Partial Local Plan Review and the Central Malta Local Plan – Area of Containment Tal-Ħandaq in Ħal Qormi (Phase 3) għall-vot.

Nirringrazzjakom.

Il-partial local plan review għadda b'mod unanimu.

Fil-5:12 p.m. il-Kumitat aġġorna.


KUMITAT PERMANENTI GĦALL-KONSIDERAZZJONI

TA' ABBOZZI TA' LIĠI AĠĠUNT

(Rapport Uffiċjali u Rivedut)

Laqgħa Nru 43

It-Tlieta, 9 ta' Marzu, 2021

Stampat fl-Uffiċċju tal-Iskrivan

Prezz €2.50

TA' ABBOZZI TA' LIĠI AĠĠUNT

Laqgħa Nru 43

It-Tlieta, 9 ta' Marzu, 2021

Il-Kumitat iltaqa' fil-Parlament, il-Belt Valletta, fl-4:37 p.m.

Il-Minuti tal-Laqgħa Nru 42 li saret fl-24 ta' Frar, 2021 ġew ikkonfermati.

ABBOZZ TA' LIĠI LI JEMENDA ATTI VARJI TAT-TAXXA

Skont riżoluzzjoni fis-Seduta Nru 435 tal-Erbgħa, 3 ta' Marzu 2021, il-Kumitat iltaqa' biex jikkonsidra dan l-Abbozz ta' Liġi.

Klawsola 2 – Emendi għall-Att dwar it-Taxxa fuq l-Income.

CLYDE CARUANA (Ministru għall-Finanzi u x-Xogħol): Sur President, l-emendi f'dan l-Abbozz ta' Liġi qegħdin jiġu proposti sabiex inkunu in linja ma' dak li qiegħed jiġi ssuġġerit mill-Moneyval.

IĊ-CHAIRPERSON: Grazzi.

(Onor. Membri: No) Il-mistoqsija hija klawsola 2.

Klawsola 2 għaddiet nem. con. u ġiet ordnata ssir parti mill-Abbozz ta' Liġi.

Klawsoli 3, 4 u 5 għaddew nem. con. u ġew ordnati jsiru parti mill-Abbozz ta' Liġi.

Klawsola 6 – Emenda tal-artikolu 19 tal-Att prinċipali.

IĊ-CHAIRPERSON: Rimarki?

L-Onor.

MARIO DE MARCO: Sur President, jista' l-Ministru jagħtina aktar informazzjoni dwar il-background ta' klawsola 6?

Jekk qed nifhem sew din hija estensjoni tad-dmir tas-sigriet professjonali tal-uffiċjali.

IĊ-CHAIRPERSON: Il-Ministru.

CLYDE CARUANA: Hawnhekk li qegħdin ngħidu huwa li l-Kummissarju tat-Taxxi Interni jkollu d-diskrezzjoni li jiddetermina x'informazzjoni tista' tgħaddi persuna li jkollha dmir uffiċjali lil entitajiet oħra.

MARIO DE MARCO: Jiġifieri mhux qegħdin nitkellmu fuq estensjoni tad-dmir tas-segretezza professjonali lil uffiċjali oħra imma fuq l-awtorità tal-Kummissarju tat-Taxxi Interni.

CLYDE CARUANA: Iva, tal-Kummissarju tat-Taxxi Interni.

IĊ-CHAIRPERSON: Grazzi.

(Onor. Membri: No) Il-mistoqsija hija klawsola 6.

Klawsola 6 għaddiet nem. con. u ġiet ordnata ssir parti mill-Abbozz ta' Liġi.

Klawsola 7 għaddiet nem. con. u ġiet ordnata ssir parti mill-Abbozz ta' Liġi.

Klawsola 8 – Emenda tal-artikolu 4 tal-Att prinċipali.

IĊ-CHAIRPERSON: Rimarki?

L-Onor.

MARIO DE MARCO: Din il-klawsola hija intiża biex tneħħi l-awtorizzazzjoni mill-Prim Ministru u tingħata lill-Kummissarju.

CLYDE CARUANA: Hekk hu.

Fil-fatt, li qegħdin ngħidu hawnhekk huwa li l-Kummissarju jkun jista' jaġixxi mingħajr ma jkollu bżonn il-permess.

IĊ-CHAIRPERSON: Grazzi.

(Onor. Membri: No) Il-mistoqsija hija klawsola 8.

Klawsola 8 għaddiet nem. con. u ġiet ordnata ssir parti mill-Abbozz ta' Liġi.

Klawsola 9 – Emenda tal-artikolu 14 tal-Att prinċipali.

IĊ-CHAIRPERSON: Rimarki?

L-Onor.

MARIO DE MARCO: Sur President, jista' l-Ministru jagħtina aktar informazzjoni dwar il-background ta' din il-klawsola?

Jekk m'iniex sejjer żball din hija intiża biex tagħti aktar poteri lill-Kummissarju tat-Taxxi Interni.

IĊ-CHAIRPERSON: Il-Ministru.

CLYDE CARUANA: Il-ħsieb huwa li l-Kummissarju jkun jista', fejn ikun hemm suspett ta' evażjoni tat-taxxa, jitlob informazzjoni direttament mingħand terzi, ċjoè mingħajr il-bżonn li jinnotifika lill-istess tax payer.

IĊ-CHAIRPERSON: Grazzi.

(Onor. Membri: No) Il-mistoqsija hija klawsola 9.

Klawsola 9 għaddiet nem. con. u ġiet ordnata ssir parti mill-Abbozz ta' Liġi.

Klawsoli 10, 11, 12 u 13 għaddew nem. con. u ġew ordnati jsiru parti mill-Abbozz ta' Liġi.

Klawsola 14 – Emenda tal-artikolu 56 tal-Att prinċipali.

IĊ-CHAIRPERSON: Rimarki?

CLYDE CARUANA: Sur President, bħall-klawsola 8 din il-klawsola hija intiża biex nagħtu poteri sabiex il-Kummissarju ma jkollux bżonn il-permess.

Grazzi.

IĊ-CHAIRPERSON: Grazzi.

(Onor. Membri: No) Il-mistoqsija hija klawsola 14.

Klawsola 14 għaddiet nem. con. u ġiet ordnata ssir parti mill-Abbozz ta' Liġi.

Klawsola 1 u t-Titolu għaddew nem. con. u ġew ordnati jsiru parti mill-Abbozz ta' Liġi.

IĊ-CHAIRPERSON: Il-Ministru Clyde Caruana.

CLYDE CARUANA: Sur President, nipproponi li l-Kumitat jawtorizza lill-Iskrivan tal-Kamra biex jikkoreġi xi żbalji tal-ortografija, jagħmel ir-rinumerazzjoni meħtieġa u xi emendi żgħar li jista' jkun hemm bżonn.

IĊ-CHAIRPERSON: Hawn qbil?

Fuq mozzjoni tal-Ministru għall-Finanzi u x-Xogħol il-Kumitat qabel li jawtorizza lill-Iskrivan tal-Kamra biex jikkoreġi xi żbalji tal-ortografija, jagħmel ir-rinumerazzjoni meħtieġa u xi emendi żgħar li jista' jkun hemm bżonn.

Il-Kumitat qabel ukoll li l-President tal-Kumitat għandu jirrapporta lill-Kamra li l-Abbozz ta' Liġi msejjaħ "Att sabiex jemenda l-Att dwar it-Taxxa fuq l-Income, Kap. 123, l-Att dwar it-Taxxa fuq Dokumenti u Trasferimenti, Kap. 364, l-Att dwar l-Amministrazzjoni tat-Taxxa, Kap. 372, u l-Att dwar Taxxa fuq il-Valur Miżjud, Kap. 406" għadda mill-Kumitat mingħajr emendi.

Fl-4.44 p.m. id-diskussjoni fi stadju ta' Kumitat ta' dan l-Abbozz ta' Liġi ġiet konkluża u l-Kumitat aġġorna.


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

LAQGĦA 43

L-Erbgħa, 10 ta' Marzu 2021 fl-4:30 p.m.

L-Onor.

Silvio Parnis, President tal-Kumitat Permanenti dwar l-Affarijiet Soċjali javża li l-Kumitat se jiltaqa' nhar l-Erbgħa, 10 ta' Marzu, 2021 fl-4.30 p.m. fil-Kamra tal-Kumitati, fil-Parlament b'din l-aġenda:-

Diskussjoni mal-Professur Andrew Azzopardi dwar riċerka fuq l-awtiżmu;

Diskussjoni mal-ADHD Malta;

Affarijiet Oħra.

Proceedings, agenda, minutes and transcripts of the parliamentary committees soc


LAQGĦA NRU 43

L-Erbgħa, 10 ta' Marzu 2021

Il-Kumitat Permanenti dwar l-Affarijiet Soċjali ltaqa' fil-Parlament, fil-5:05 p.m.

L-Onor.

Silvio Parnis, President tal-Kumitat Permanenti dwar l-Affarijiet Soċjali ppresieda.

PREŻENTI: L-Onor.

Maria Deguara u l-Onor.

Il-President tal-Kamra qal it-talba.

Il-Minuti ta' Laqgħa Nru 42 li saret nhar l-Erbgħa, 3 ta' Marzu 2021 ġew ikkonfermati.

Iċ-Chairperson informa lill-Kumitat li kien irċieva r-risposta mingħand il-Malta Community Chest Fund fuq l-ittra li l-Kumitat stess kien bagħat għan-nom ta' Dr Lara Said;

Dok 67 Ittra datata 3 ta' Marzu, 2021 mingħand The Malta Community Chest Fund.

DISKUSSJONI MAL-PROFESSUR ANDREW AZZOPARDI DWAR RIĊERKA FUQ L-AWTIŻMU

Għal din id-diskussjoni kien mistieden il-Professur Andrew Azzopardi, Senior Lecturer fl-Università ta' Malta, li ġie mistoqsi x'irid isir sabiex il-pajjiż ikollu riċerka fuq l-ammont ta' persuni bl-awtiżmu u bl-ADHD f'pajjiżna.

Min-naħa tiegħu l-Professur wiegħed lill-Kumitat li kien se jħejji proposal dwar x'irid isir u jgħaddih lill-Kumitat.

DISKUSSJONI MAL-ADHD MALTA

Għal din id-diskussjoni kienu mistiedna u attendew b'mod virtwali s-Sinjura Pamela Muscat, is-Sinjura Daniela Xuereb, is-Sinjura Jennifer Desjardins u Dr Steven Vella, rappreżentanti tal-ADHD Malta.

Wara li l-mistiedna ressqu l-preżentazzjoni tagħhom sarulhom diversi mistoqsijiet mill-Membri preżenti.

Fis-6.21 p.m. id-diskussjoni fuq is-suġġett ġiet fi tmiemha u l-Kumitat aġġorna għal data u b'aġenda li jiġu komunikati aktar tard.

SKRIVAN TAL-KUMITAT

PRESIDENT TAL-KUMITAT

L-Onor.